DA

Bruxelles, den 31.8.2010

KOM(2010) 459 endelig

2010/0240 (NLE)

Forslag til

RÅDETS FORORDNING (EU) Nr. .../2010

om restriktive foranstaltninger over for Iran og om ophævelse af forordning (EF) nr. 423/2007

(forelagt i fællesskab af Kommissionen og Unionens højtstående repræsentant for udenrigsanliggender og sikkerhedspolitik)

BEGRUNDELSE

(1) Den 26. juli 2010 godkendte Rådet afgørelse 2010/413/FUSP og bekræftede de restriktive foranstaltninger, der var blevet truffet siden 2007, og indførte yderligere restriktive foranstaltninger over for Iran for at overholde FN's Sikkerhedsråds resolution 1929 (2010) og ledsageforanstaltningerne hertil, som Det Europæiske Råd havde anmodet om i sin erklæring af 17. juni 2010.

(2) Disse restriktive foranstaltninger omfatter navnlig yderligere restriktioner på handel med varer, teknologi og udstyr med dobbelt anvendelse, som kan anvendes til intern undertrykkelse, restriktioner på handel med nøgleudstyr til og på investering i den iranske olie- og naturgasindustri, restriktioner på iranske investeringer i uranbrydning og nuklear industri, restriktioner på pengeoverførsler til og fra Iran, restriktioner vedrørende den iranske banksektor, restriktioner på Irans adgang til forsikrings- og obligationsmarkedet i Unionen og restriktioner på visse serviceydelser til iranske skibe og fragtfly.

(3) Rådet anførte også yderligere kategorier af personer, som skulle omfattes af indefrysningen af pengemidler og økonomiske ressourcer, samt visse andre tekniske ændringer af de gældende foranstaltninger.

(4) De restriktive foranstaltninger vedrørende varer med dobbelt anvendelse bør udvides til at omfatte alle varer og al teknologi i bilag I til forordning (EF) nr. 428/2009 med undtagelse af visse produkter i dets kategori 5. Varer og teknologi i kategori 5, som i øjeblikket er omfattet af forbuddet, bør dog fortsat være omfattet af forbuddet. Det er også hensigtsmæssigt at indføre et forbud mod visse varer og teknologi, som tidligere var omfattet af et krav om eksporttilladelse i henhold til artikel 3 i forordning 423/2007.

(5) Der bør udarbejdes en liste over nøglevarer og –teknologi i olie- og gasindustrien for at sikre, at de økonomiske operatører og toldadministrationerne gennemfører de restriktive foranstaltninger effektivt. Der vil særskilt blive udarbejdet et supplerende forslag til listen over nøgleudstyr og –teknologi til olie- og gasindustrien som omhandlet i artikel 8 i den foreslåede forordning.

(6) Restriktioner på investeringer i olie- og gasindustrien bør omfatte visse nøgleaktiviteter, såsom transmissionsydelser, for at være effektive, og af samme grund bør restriktionerne gælde joint ventures og andre former for sammenslutninger og samarbejde i olie- og gasindustrien.

(7) Effektive restriktioner på iranske investeringer i Unionen forudsætter, at der træffes foranstaltninger til at forhindre, at fysiske eller juridiske personer, enheder eller organer, som hører under Unionens jurisdiktion, muliggør eller tillader sådanne investeringer.

(8) Det er derfor nødvendigt at ændre og supplere forordning (EF) nr. 423/2007 af 19. april 2007 om restriktive foranstaltninger over for Iran. Af klarhedshensyn foreslår Kommissionen og Unionens højtstående repræsentant for udenrigsanliggender og sikkerhedspolitik at den erstattes med en ny, konsolideret forordning.

(8) 2010/0240 (NLE)

Forslag til

RÅDETS FORORDNING (EU) Nr. .../2010

om restriktive foranstaltninger over for Iran og om ophævelse af forordning (EF) nr. 423/2007

RÅDET FOR DEN EUROPÆISKE UNION HAR —

under henvisning til traktaten om Den Europæiske Unions funktionsmåde, særlig artikel 215,

under henvisning til Rådets afgørelse 2010/413/FUSP af 26. juli 2010 om restriktive foranstaltninger over for Iran og om ophævelse af fælles holdning 2007/140/FUSP [1],

under henvisning til fælles forslag fra Unionens højtstående repræsentant for udenrigsanliggender og sikkerhedspolitik og Kommissionen og

ud fra følgende betragtninger:

(1) Den 26. juli 2010 godkendte Rådet afgørelse 2010/413/FUSP og bekræftede de restriktive foranstaltninger, der var blevet truffet siden 2007, og indførte yderligere restriktive foranstaltninger over for Den Islamiske Republik Iran, i det følgende benævnt "Iran", for at efterleve FN's Sikkerhedsråds resolution 1929 (2010) samt ledsageforanstaltningerne hertil, som Det Europæiske Råd havde anmodet om i sin erklæring af 17. juni 2010.

(2) Disse restriktive foranstaltninger omfatter navnlig yderligere restriktioner på handel med varer og teknologi med dobbelt anvendelse samt udstyr , som kan anvendes til intern undertrykkelse, restriktioner på handel med nøgleudstyr og -teknologi til og på investering i den iranske olie- og naturgasindustri, restriktioner på iranske investeringer i uranbrydning og nuklear industri, restriktioner på pengeoverførsler til og fra Iran, restriktioner vedrørende den iranske banksektor, restriktioner på Irans adgang til forsikrings- og obligationsmarkedet i Unionen og restriktioner på leveringen af visse serviceydelser til iranske skibe og fragtfly.

(3) Rådet anførte også yderligere kategorier af personer, som skulle omfattes af indefrysningen af pengemidler og økonomiske ressourcer, samt visse andre tekniske ændringer af de gældende foranstaltninger.

(4) Forpligtelsen til at indefryse økonomiske ressourcer hos bestemte enheder i Islamic Republic of Iran Shipping Lines (IRISL) kræver ikke beslaglæggelse eller tilbageholdelse af fartøjer, som ejes af sådanne enheder, eller af deres last, for så vidt som lasten tilhører tredjemand, og den kræver heller ikke tilbageholdelse af besætningsmedlemmer, som er ansat af dem.

(5) Disse foranstaltninger falder ind under EUF-traktatens anvendelsesområde og særligt for at sikre, at de økonomiske operatører i alle medlemsstaterne anvender dem på samme måde, er det derfor nødvendigt at indføre EU-lovgivning til at gennemføre dem for så vidt angår Unionen.

(6) Forordning (EF) nr. 423/2007 af 19. april 2007 om restriktive foranstaltninger over for Iran [2], som ændret, omhandler de restriktive foranstaltninger, som Unionen har truffet som følge af fælles holdning 2007/140/FUSP, som ændret [3]. Af klarhedshensyn bør forordning (EF) nr. 423/2007 helt ophæves og erstattes af denne forordning.

(7) De reviderede restriktive foranstaltninger vedrørende varer med dobbelt anvendelse omfatter alle varer og al teknologi i bilag I til forordning (EF) nr. 428/2009 med undtagelse af visse produkter i dets kategori 5. Produkter i kategori 5, som vedrører nuklear teknologi og missilteknologi, og som i øjeblikket er omfattet af forbuddet, bør dog fortsat være omfattet af forbuddet. Det er også hensigtsmæssigt at indføre et forbud mod visse varer og teknologi, som tidligere var omfattet af et krav om eksporttilladelse i henhold til artikel 3 i forordning (EF) nr. 423/2007.

(8) Der bør udarbejdes en liste over nøglevarer og –teknologi i olie- og gasindustrien for at sikre, at de økonomiske operatører og toldadministrationerne gennemfører de restriktive foranstaltninger effektivt.

(9) Restriktioner på investeringer i olie- og gasindustrien bør omfatte visse nøgleaktiviteter, såsom transmissionsydelser, for at være effektive, og af samme grund bør restriktionerne gælde joint ventures og andre former for sammenslutninger og samarbejde i olie- og gasindustrien.

(10) Effektive restriktioner på iranske investeringer i Unionen forudsætter, at der træffes foranstaltninger til at forhindre, at fysiske eller juridiske personer, enheder eller organer, som hører under Unionens jurisdiktion, muliggør eller tillader sådanne investeringer.

(11) For at sikre overensstemmelse med Europa-Parlamentets og Rådets direktiv 2005/60/EF af 26. oktober 2005 om forebyggende foranstaltninger mod anvendelse af det finansielle system til hvidvaskning af penge og finansiering af terrorisme [4] følger denne forordning samme definitioner af udtrykkene "finansieringsinstitut" og "kreditinstitut" som direktivet.

(12) I denne forordning overholdes de grundlæggende rettigheder og de principper, som bl.a. anerkendes i Den Europæiske Unions charter om grundlæggende rettigheder, især retten til adgang til effektive retsmidler og til en upartisk domstol, ejendomsretten og retten til beskyttelse af personoplysninger. Denne forordning bør anvendes i overensstemmelse med disse rettigheder og principper.

(13) Afgørelse 2010/413/FUSP fastlægger en ændringsprocedure, som skal følges, når fysiske eller juridiske personer, enheder eller organer skal opføres på listen i bilag I eller bilag II til afgørelsen. Procedurerne for opførelse på lister med henblik på indefrysning af pengemidler og økonomiske ressourcer i henhold til denne forordning bør ikke medføre, at denne procedure skal gentages.

(14) Med henblik på denne forordnings gennemførelse og for at skabe størst mulig retssikkerhed i Unionen bør navne og andre relevante oplysninger vedrørende fysiske og juridiske personer, enheder og organer, som er omfattet af indefrysningen af pengemidler og økonomiske ressourcer i henhold til forordningen, offentliggøres. Enhver behandling af fysiske personers personoplysninger i medfør af denne forordning bør ske i overensstemmelse med Europa-Parlamentets og Rådets forordning (EF) nr. 45/2001 af 18. december 2000 om beskyttelse af fysiske personer i forbindelse med behandling af personoplysninger i fællesskabsinstitutionerne og -organerne og om fri udveksling af sådanne oplysninger [5] og Europa-Parlamentet og Rådets direktiv 95/46/EF af 24. oktober 1995 om beskyttelse af fysiske personer i forbindelse med behandling af personoplysninger og om fri udveksling af sådanne oplysninger [6].

(15) For at sikre, at de i denne forordning fastsatte foranstaltninger er effektive, bør forordningen træde i kraft på dagen for offentliggørelsen —

VEDTAGET DENNE FORORDNING:

Kapitel I

Definitioner

Artikel 1

I denne forordning gælder følgende definitioner:

a) ved "filial" af et finansierings- eller kreditinstitut forstås et forretningssted, som udgør en juridisk afhængig del af et finansieringsinstitut eller et kreditinstitut, og som direkte udfører alle eller dele af de transaktioner, som hører under finansierings- eller kreditinstitutter

b) ved "mæglervirksomhed" forstås aktiviteter, som udøves af personer, enheder og partnerskaber, der optræder som mellemmænd ved at købe, sælge eller arrangere overførsler af varer og teknologi eller ved at forhandle eller arrangere transaktioner, som involverer overførsel af varer eller teknologi

c) ved "kontrakt eller transaktion" forstås enhver transaktion uanset form og uanset hvilken lov der finder anvendelse på den, bestående af en eller flere kontrakter eller lignende forpligtelser, der er indgået mellem samme eller forskellige parter; udtrykket "kontrakt" omfatter med henblik herpå alle garantier og modgarantier, navnlig finansielle garantier og modgarantier, og enhver kredit, også selv om de er juridisk uafhængige, samt enhver tilknyttet bestemmelse, som opstår i forbindelse med en sådan transaktion

d) ved "kreditinstitut" forstås et kreditinstitut som defineret i artikel 4, stk. 1, i Europa-Parlamentets og Rådets direktiv 2006/48/EF af 14. juni 2006 om adgang til at optage og udøve virksomhed som kreditinstitut [7], herunder dens filialer i og uden for Unionen

e) ved "Unionens toldområde" forstås det område, der er fastlagt i artikel 3 i Europa-Parlamentets og Rådets forordning (EF) nr. 450/2008 af 23. april 2008 om EF-toldkodeksen [8]

f) ved "økonomiske ressourcer" forstås aktiver af enhver art, både materielle og immaterielle, og såvel løsøre som fast ejendom, som ikke er pengemidler, men kan benyttes til at opnå pengemidler, varer eller tjenesteydelser

g) "efterforskning af råolie og naturgas" omfatter prospektering af råolie og af naturgas, samt geologiske ydelser

h) ved "finansieringsinstitut" forstås:

i) et foretagende, som ikke er et kreditinstitut, og som udøver en eller flere af aktiviteterne i punkt 2-12 og punkt 14 og 15 i bilag I til direktiv 2006/48/EF, herunder vekselkontorer

ii) et forsikringsselskab, der er behørigt godkendt i henhold til Europa-Parlamentets og Rådets direktiv 2002/83/EF af 5. november 2002 om livsforsikring [9], for så vidt som det udøver aktiviteter, der er omfattet af nævnte direktiv

iii) et investeringsselskab som defineret i artikel 4, stk. 1, nr. 1), i Europa-Parlamentets og Rådets direktiv 2004/39/EF af 21. april 2004 om markeder for finansielle instrumenter [10]

iv) et institut for kollektiv investering, der markedsfører sine andele eller aktier

v) en forsikringsformidler som defineret i artikel 2, nr. 5), i Europa-Parlamentets og Rådets direktiv 2002/92/EF af 9. december 2002 om forsikringsformidling [11], bortset fra forsikringsformidlere som omhandlet i nævnte direktivs artikel 2, nr. 7), hvis de formidler livsforsikringer og andre investeringsrelaterede forsikringer

og dets filialer i eller uden for Unionen.

i) ved "indefrysning af økonomiske ressourcer" forstås hindring af, at økonomiske ressourcer på nogen måde anvendes til at opnå pengemidler, varer eller tjenesteydelser, herunder også ved salg, leje eller pantsætning

g) ved "indefrysning af pengemidler" forstås hindring af enhver form for flytning, overførsel, ændring, brug af, adgang til eller håndtering af pengemidler, som ville resultere i en ændring af omfang, beløb, anbringelsessted, ejerforhold, besiddelse, art eller formål, eller andre ændringer, som ville gøre det muligt at bruge de pågældende midler, herunder porteføljeforvaltning

k) ved "pengemidler" forstås finansielle aktiver og fordele af enhver art, herunder, men ikke begrænset til:

i) kontante pengebeløb, checks, pengefordringer, veksler, anvisninger og andre betalingsinstrumenter

ii) indeståender i finansieringsinstitutter eller andre enheder, saldi på konti, tilgodehavender og tilgodehavendebeviser

iii) børsnoterede og unoterede værdipapirer og gældsinstrumenter, herunder aktier og andre ejerandele, værdipapircertifikater, obligationer, gældsbeviser, warrants, usikrede værdipapirer og derivatkontrakter

iv) renter, udbytte eller andre indtægter eller værdier hidrørende fra aktiver

v) kreditter, modregningsrettigheder, garantier, opfyldelsesgarantier eller andre finansielle forpligtelser

vi) remburser, konnossementer, løsørepantebreve og

vii) dokumentation for en interesse i pengemidler eller økonomiske ressourcer

l) "varer" omfatter produkter, materialer og udstyr

m) ved "forsikring" forstås en forpligtelse for en eller flere personer til, mod betaling og i tilfælde af forsikringsbegivenhedens indtræden, at yde en eller flere andre personer erstatning eller en fordel som præciseret i henhold til forpligtelsen

n) ved "investering" forstås:

i) erhvervelse eller udvidelse af en deltagelse i en virksomhed, herunder fuldstændig erhvervelse af en sådan virksomhed og erhvervelse af aktier og værdipapirer med karakter af andelsbeviser

ii) et lån eller en kredit

iii) en aftale med en anden fysisk eller juridisk person, en enhed eller et organ, som forpligter sig til at erhverve eller udvide en deltagelse i en virksomhed i sit eget navn for den anden aftaleparts regning og til at udøve sine ejendomsrettigheder efter den anden aftaleparts instruks

o) ved "iransk fly" forstås:

i) et luftfartøj, som er registreret i Iran

ii) et luftfartøj, som ikke er registreret i Iran, og som er ejet helt eller delvis af en eller flere statsborgere i Iran eller af en eller flere juridiske personer, enheder eller organer, som er oprettet eller stiftet i henhold til iransk lovgivning

iii) ethvert andet luftfartøj, om er leaset eller på anden måde lejet af en eller flere statsborgere i Iran eller af en eller flere juridiske personer, enheder eller organer, som er oprettet eller stiftet i henhold til iransk lovgivning

p) ved "iransk virksomhed" forstås:

i) alle juridiske personer, enheder eller organer, der er oprettet eller på anden måde stiftet i henhold til iransk lovgivning

ii) alle andre juridiske personer, enheder eller organer, herunder alle ikke-anmeldte virksomheder eller sammenslutninger, som har deres hovedforretningssted eller centrale administration i Iran

iii) alle juridiske personer, enheder eller organer, som ikke er oprettet eller stiftet i henhold til iransk lovgivning, men som er eget helt eller delvis af en eller flere statsborgere i Iran eller af en eller flere juridiske personer, enheder eller organer, som er oprettet eller stiftet i henhold til iransk lovgivning

q) ved "iransk fartøj" forstås:

i) et fartøj, som fører iransk flag

ii) et fartøj, som fører en anden stats flag, og som er ejet helt eller delvis af en eller flere statsborgere i Iran eller af en eller flere juridiske personer, enheder eller organer, som er oprettet eller stiftet i henhold til iransk lovgivning

iii) ethvert andet fartøj, som er chartret eller på anden måde lejet af en eller flere statsborgere i Iran eller af en eller flere juridiske personer, enheder eller organer, som er oprettet eller stiftet i henhold til iransk lovgivning

r) ved "person, enhed eller organ i Iran" forstås:

i) staten Iran eller offentlige myndigheder i landet

ii) fysiske personer i eller med bopæl i Iran

iii) juridiske personer, enheder eller organer, der har hjemsted i Iran

iv) juridiske personer, enheder eller organer, der direkte eller indirekte kontrolleres af en eller flere af ovennævnte personer eller organer

s) "fremstilling af råolie og naturgas" omfatter overførsel af råolie og naturgas

t) ved "raffinering" forstås forarbejdning, konditionering eller forberedelse til markedet af kulbrinter

u) ved "genforsikring" forstås den form for virksomhed, der består i at overtage risici, som overdrages af et forsikringsselskab eller af et andet genforsikringsselskab, eller i tilfælde af assurandørsammenslutningen Lloyd's den form for virksomhed, som består i at overtage risici, som overdrages af et medlem af Lloyd's, af et forsikringsselskab eller et genforsikringsselskab, som ikke er assurandørsammenslutningen Lloyd's

v) ved "sanktionskomitéen" forstås den komité, der er nedsat under FN's Sikkerhedsråd i henhold til punkt 18 i UNSCR 1737 (2006)

w) ved "teknisk bistand" forstås enhver form for teknisk bistand i forbindelse med reparation, udvikling, fremstilling, samling, prøvning, vedligeholdelse eller enhver anden form for teknisk ydelse, uanset om bistanden ydes i form af instruktion, rådgivning, oplæring, overførsel af driftskendskab eller færdigheder eller konsulentservice; teknisk bistand omfatter også mundtlig bistand

x) "teknologi" omfatter software

y) ved "Unionens område" forstås de af medlemsstaternes områder, hvor traktaten finder anvendelse på de betingelser, der er fastsat i traktaten, herunder deres luftrum.

z) ved "pengeoverførsel" forstås en transaktion, der udføres på betalers vegne gennem en betalingsformidler ad elektronisk vej med henblik på at stille pengemidler til rådighed for modtager hos en betalingsformidler, uanset om betaler og modtager er en og samme person. Udtrykket "betaler", "modtager" og "betalingsformidler" har samme betydning som i Europa-Parlamentets og Rådets forordning (EF) nr. 1781/2006 af 15. november 2006 om oplysninger, der skal medsendes om betaler ved pengeoverførsler [12].

Kapitel II

Eksport- og importrestriktioner

Artikel 2

1. Det er forbudt:

a) direkte eller indirekte at sælge, levere, overføre eller eksportere de varer og den teknologi, der er opført i bilag I og II, uanset om de har oprindelse i Unionen eller ej, til fysiske eller juridiske personer, enheder eller organer i Iran eller til brug i Iran eller til en iransk virksomhed

b) direkte eller indirekte at sælge, levere, overføre eller eksportere udstyr, der kan bruges til intern undertrykkelse, som opført i bilag III, uanset om det har oprindelse i Unionen eller ej, til fysiske eller juridiske personer, enheder eller organer i Iran eller til brug i Iran

c) bevidst og forsætligt at deltage i aktiviteter, der har til formål eller til følge at omgå de i litra a) eller b) omhandlede forbud.

2. Bilag I omfatter varer og teknologi, herunder software, som er produkter eller teknologi med dobbelt anvendelse som defineret i forordning (EF) nr. 428/2009 af 5. maj 2009 om en fællesskabsordning for kontrol med udførsel, overførsel, mæglervirksomhed og transit i forbindelse med produkter med dobbelt anvendelse [13], med undtagelse af de varer og den teknologi, der er defineret i kategori 5 i bilag I til samme forordning, og som ikke er opført på listerne fra Gruppen af leverandører af Nukleart Materiale og Missile Technology Control Regime.

3. Bilag II omfatter visse andre varer og teknologier, der kan bidrage til Irans aktiviteter i forbindelse med berigning, oparbejdning eller fremstilling af tungt vand, til udvikling af fremføringssystemer til kernevåben eller til aktiviteter, som IAEA har udtrykt bekymring over eller har betegnet som udestående spørgsmål, herunder dem, som er fastlagt af FN's Sikkerhedsråd eller af sanktionskomitéen.

4. Bilag I og II omfatter ikke varer og teknologi, som er opført på Den Europæiske Unions fælles liste over militært udstyr [14].

Artikel 3

1. Der kræves forudgående tilladelse til direkte eller indirekte at sælge, levere, overføre eller eksportere de varer og den teknologi, som er opført i bilag IV, uanset om de har oprindelse i Unionen eller ej, til fysiske eller juridiske personer, enheder eller organer i Iran eller til brug i Iran eller til en iransk virksomhed.

2. For al eksport, hvortil der kræves tilladelse i henhold til denne artikel, udstedes en sådan tilladelse af de kompetente myndigheder i den medlemsstat, hvor eksportøren har hjemsted, efter bestemmelserne i artikel 11 i forordning (EF) nr. 428/2009 om en fællesskabsordning for kontrol med udførsel, overførsel, mæglervirksomhed og transit i forbindelse med produkter med dobbelt anvendelse. Tilladelsen er gyldig i hele Unionen.

3. Bilag IV omfatter alle former for varer og teknologi bortset fra dem, der er opført i bilag I og II, som kan bidrage til Irans aktiviteter i forbindelse med berigning, oparbejdning eller fremstilling af tungt vand, udvikling af fremføringssystemer til kernevåben eller til aktiviteter, som Den Internationale Atomenergiorganisation (IAEA) har udtrykt bekymring over eller betegnet som udestående.

4. Eksportørerne skal give de kompetente myndigheder alle relevante oplysninger til brug for behandlingen af ansøgninger om eksporttilladelse.

5. Medlemsstaternes kompetente myndigheder, jf. webstederne i bilag V, giver ikke tilladelse til salg, levering, overførsel eller eksport af de varer og den teknologi, der er omhandlet i bilag IV, hvis de fastslår, at salget, leveringen, overførslen eller eksporten heraf kan bidrage til en af følgende aktiviteter:

a) Irans aktiviteter i forbindelse med berigning, oparbejdning eller fremstilling af tungt vand

b) Irans udvikling af fremføringssystemer til kernevåben

c) aktiviteter i Iran på andre områder, som IAEA har udtrykt bekymring over eller som IAEA har betegnet som udestående spørgsmål eller

d) efterforskning af råolie og naturgas, fremstilling af råolie og naturgas, raffinering eller likvefaktion af naturgas foretaget af en iransk virksomhed.

6. Medlemsstaternes kompetente myndigheder, jf. webstederne i bilag V, kan på de i stk. 5 fastsatte betingelser annullere, suspendere, ændre eller tilbagekalde en eksporttilladelse, de har udstedt tidligere.

7. Hvis de afslår at udstede en tilladelse eller annullerer, suspenderer, i væsentlig grad begrænser eller tilbagekalder en tilladelse i overensstemmelse med stk. 5, underretter de de andre medlemsstater og Kommissionen herom og forsyner dem med de relevante oplysninger under overholdelse af bestemmelserne om sådanne oplysningers fortrolighed i Rådets forordning (EF) nr. 515/97 af 13. marts 1997 om gensidig bistand mellem medlemsstaternes administrative myndigheder og om samarbejde mellem disse og Kommissionen med henblik på at sikre den rette anvendelse af told- og landbrugsbestemmelserne [15].

8. Før en medlemsstat udsteder en tilladelse, som er blevet afslået af en eller flere andre medlemsstater i henhold til stk. 5, til en i alt væsentligt identisk transaktion, for hvilken afslaget stadig er gyldigt, hører den først den eller de medlemsstater, der gav afslaget i henhold til stk. 6 og 7. Hvis den berørte medlemsstat efter de pågældende høringer beslutter at udstede en tilladelse, underretter den de øvrige medlemsstater og Kommissionen herom og forelægger samtlige relevante oplysninger for at forklare beslutningen herom.

Artikel 4

Det er forbudt at købe, importere eller transportere de produkter og den teknologi, som er opført på listen i bilag I, II og III, fra Iran, uanset om de har oprindelse i Iran eller ej.

Artikel 5

1. Det er forbudt:

a) direkte eller indirekte at levere teknisk bistand i tilknytning til de varer og den teknologi, der er opført på Den Europæiske Unions fælles liste over militært udstyr, og i tilknytning til levering, fremstilling, vedligeholdelse og anvendelse af varer på denne liste, til fysiske eller juridiske personer, enheder eller organer i Iran eller til brug i Iran

b) direkte eller indirekte at levere teknisk bistand eller mæglervirksomhed i tilknytning til de varer og den teknologi, der er opført i bilag I og II, og i tilknytning til levering, fremstilling, vedligeholdelse og anvendelse af varer, der er opført på listerne i bilag I og II, til fysiske eller juridiske personer, enheder eller organer i Iran eller til brug i Iran

c) direkte eller indirekte at levere teknisk bistand eller mæglervirksomhed i tilknytning til udstyr, som kan anvendes til intern undertrykkelse, som opført i bilag III, til fysiske eller juridiske personer, enheder eller organer i Iran eller til brug i Iran

d) direkte eller indirekte at tilbyde finansiering eller finansiel bistand i tilknytning til de varer og den teknologi, som er opført på Den Europæiske Unions fælles liste over militært udstyr eller i bilag I, II og III herunder navnlig gavebistand, lån og eksportkreditforsikring, til salg, levering, overførsel eller eksport af sådanne produkter, eller til levering af dertil knyttet teknisk bistand til fysiske eller juridiske personer, enheder eller organer i Iran eller til brug i Iran

e) bevidst og forsætligt at deltage i aktiviteter, der har til formål eller til følge at omgå de i litra a) - d) omhandlede forbud.

2. Levering af følgende kræver tilladelse fra den kompetente myndighed i den pågældende medlemsstat:

a) teknisk bistand eller mæglervirksomhed i forbindelse med varer og teknologi, der opført i bilag IV, og i forbindelse med levering, fremstilling, vedligeholdelse og brug af disse produkter direkte eller indirekte til personer, enheder eller organer i Iran eller til brug i Iran

b) finansiering eller finansiel bistand i forbindelse med varer og teknologier, der er omhandlet i bilag IV, herunder navnlig gavebistand, lån og eksportkreditforsikring til salg, levering, overførsel eller eksport af disse produkter eller til levering af dertil knyttet teknisk bistand direkte eller indirekte til personer, enheder eller organer i Iran eller til brug i Iran.

3. Medlemsstaternes kompetente myndigheder, jf. webstederne i bilag V, giver ikke tilladelse til transaktioner som omhandlet i stk. 2, hvis de fastslår, at handlingen bidrager til en af følgende aktiviteter:

a) Irans aktiviteter i forbindelse med berigning, oparbejdning eller fremstilling af tungt vand

b) Irans udvikling af fremføringssystemer til kernevåben

c) aktiviteter i Iran på andre områder, som IAEA har udtrykt bekymring over eller som IAEA har betegnet som udestående spørgsmål eller

d) efterforskning af råolie og naturgas, fremstilling af råolie og naturgas, raffinering eller likvefaktion af naturgas foretaget af en iransk virksomhed.

Artikel 6

Artikel 2, stk. 1, litra a), finder ikke anvendelse på varer, der henhører under del B i bilag I, når de sælges, leveres, overføres eller eksporteres til Iran eller til brug i Iran til letvandsreaktorer i Iran, hvis opførelse er påbegyndt inden december 2006.

Artikel 7

1. Medlemsstaternes kompetente myndigheder, jf. webstederne i bilag V, kan på betingelser, som de skønner hensigtsmæssige, give tilladelse til en transaktion vedrørende varer og teknologi som omhandlet i artikel 2, stk. 1, eller bistand eller mæglervirksomhed som omhandlet i artikel 5, stk. 1, hvis følgende betingelser er opfyldt:

a) kontrakten om levering af varerne, teknologien eller bistanden indeholder passende garantier med hensyn til slutbrugeren

b) Iran har forpligtet sig til ikke at anvende varerne eller teknologien eller eventuelt bistanden i forbindelse med spredningsfølsomme nukleare aktiviteter eller udvikling af fremføringssystemer til kernevåben

c) sanktionskomitéen, såfremt transaktionen vedrører varer eller teknologi, der er opført på listerne fra Gruppen af Leverandører af Nukleart Materiale og Missile Technology Control Regime, på forhånd og i hvert enkelt tilfælde har fastslået, at transaktionen klart hverken vil bidrage til udvikling af teknologi, der kan støtte Irans spredningsfølsomme nukleare aktiviteter, eller til udvikling af fremføringssystemer til kernevåben og

d) slutbrugeren, såfremt de pågældende varer eller den pågældende teknologi kan betragtes som nøgleudstyr eller -teknologi til olie- og naturgasindustrien, ikke er en virksomhed, der er involveret i efterforskning af råolie og naturgas, fremstilling af råolie og naturgas, raffinering eller likvefaktion af naturgas, som omhandlet i artikel 8, stk. 1.

2. Den pågældende medlemsstat underretter de andre medlemsstater og Kommissionen, hvis den giver afslag på en anmodning om tilladelse.

Artikel 8

1. Det er forbudt direkte eller indirekte at sælge, levere, overføre eller eksportere de varer og den teknologi, som er opført i bilag VI, til fysiske eller juridiske personer, enheder eller organer i Iran eller til brug i Iran eller til iranske virksomheder, hvis den pågældende person eller enhed, det pågældende organ eller den pågældende virksomhed er involveret i en eller flere af følgende aktiviteter:

a) efterforskning af råolie og naturgas

b) fremstilling af råolie og naturgas

c) raffinering

d) likvefaktion af naturgas.

2. Bilag VI omfatter nøgleudstyr og -teknologi, som anvendes i de i stk. 1 anførte industrier. Bilag VI omfatter ikke produkter, som er opført på Den Europæiske Unions fælles liste over militært udstyr i bilag I eller i bilag II.

3. Virksomheder, som er involveret i fremstillingen af visse varer eller i visse aktiviteter, skal forstås som omfattende virksomheder, der påtænker at blive involveret i en sådan fremstilling eller aktivitet.

Artikel 9

Det er forbudt:

a) direkte eller indirekte at levere teknisk bistand eller mæglervirksomhed i tilknytning til de varer og den teknologi, der er opført i bilag VI, og i tilknytning til levering, fremstilling, vedligeholdelse og anvendelse af varer, der er opført i bilag VI, til fysiske eller juridiske personer, enheder eller organer i Iran eller til brug i Iran eller til en iransk virksomhed, hvis den pågældende person eller enhed, det pågældende organ eller den pågældende virksomhed er involveret i en eller flere af følgende aktiviteter:

i) efterforskning af råolie og naturgas

ii) fremstilling af råolie og naturgas

iii) raffinering

iv) likvefaktion af naturgas

b) direkte eller indirekte at yde finansiering eller finansiel bistand i tilknytning til de varer og den teknologi, der er opført i bilag VI, til fysiske eller juridiske personer, enheder eller organer i Iran eller til brug i Iran eller til en iransk virksomhed, hvis den pågældende person eller enhed, det pågældende organ eller den pågældende virksomhed er involveret i en eller flere af de i litra a) omhandlede aktiviteter

c) bevidst og forsætligt at deltage i aktiviteter, der har til formål eller til følge at omgå de i litra a) og b) omhandlede forbud.

Artikel 10

Forbuddene i artikel 8, stk. 1, og artikel 9 gælder ikke:

a) med hensyn til artikel 8, stk. 1, transaktioner, som er nødvendige som følge af en handelskontrakt, der blev indgået inden den 26. juli 2010, eller en kontrakt eller aftale, som blev indgået inden den 26. juli 2010, og som vedrører en investering i Iran, der er foretaget inden den 26. juli 2010

b) med hensyn til artikel 9, bistand, som er nødvendig som følge af en kontrakt eller aftale, som blev indgået inden den 26. juli 2010, og som vedrører en investering, der blev foretaget i Iran inden den 26. juli 2010

forudsat, at betingelserne i litra c) og d) er opfyldt

c) den fysiske eller juridiske person, enheden eller organet, som ønsker at foretage transaktionen eller at yde bistanden, har anmeldt transaktionen eller bistanden til en af de kompetente myndigheder i medlemsstaterne, jf. webstederne i bilag V, og

d) den kompetente myndighed, som modtog anmeldelsen, har ikke inden 15 arbejdsdage meddelt ansøgeren, at den finder, at betingelserne i litra a) eller b) ikke er opfyldt.

2. Salget, leveringen, overførslen eller eksporten af varer og teknologi, der er opført i bilag VI, og ydelsen af tilhørende mæglervirksomhed, bistand eller finansiering til Iran eller til iranske virksomheder meddeles en af de kompetente myndigheder i medlemsstaterne, jf. webstederne i bilag V, hvis den pågældende person eller enhed, det pågældende organ eller den pågældende virksomhed ikke er involveret i en eller flere af de i artikel 8, stk. 1, omhandlede aktiviteter.

Transaktionen eller tjenesten, bistanden eller finansieringen anmeldes, mindst 15 arbejdsdage før den finder sted. Den er forbudt, hvis den kompetente myndighed, der modtog anmeldelsen, inden 15 arbejdsdage meddeler, at den finder, at den er forbudt i henhold til artikel 8, stk. 1, eller artikel 9.

Kapitel III

Restriktioner på investeringer

Artikel 11

1. Det er forbudt:

a) at investere i iranske virksomheder, som er involveret i fremstilling af varer og teknologi, som er opført på Den Europæiske Unions fælles liste over militært udstyr eller i bilag I eller II

b) at investere i iranske virksomheder, som er involveret i fremstillingen af udstyr, som kan anvendes til intern undertrykkelse som anført i bilag III

c) at investere i iranske virksomheder, som er involveret i efterforskningen eller fremstillingen af råolie og naturgas, i raffineringen af kulbrinter eller likvefaktionen af naturgas

d) at oprette joint ventures, registrerede selskaber, ikke-registrerede sammenslutninger eller samarbejde uanset i hvilken juridisk form med en iransk virksomhed, som er involveret i efterforskningen eller fremstillingen af råolie og naturgas, i raffineringen af kulbrinter eller likvefaktionen af naturgas

e) at tilstræbe eller gennemføre en fusion som omhandlet i artikel 3 i Rådets forordning (EF) nr. 139/2004 af 20. januar 2004 om kontrol med fusioner og virksomheder [16] med en iransk virksomhed som omhandlet i litra c)

f) bevidst og forsætligt at deltage i aktiviteter, der har til formål eller til følge at omgå de i litra a) - e) omhandlede forbud.

2. Samarbejdet omhandlet i stk. 1, litra d), omfatter:

a) samarbejde i enhver form eller deling af investeringsomkostninger i en integreret eller styret forsyningskæde med henblik på levering af olie og gas eller afledte produkter heraf til internationale markeder med et selskab eller en virksomhed, hvad enten dette/denne er registreret eller ej, som er involveret i olie- og gasindustrien på iransk territorium

b) samarbejde i enhver form med henblik på raffinering, konditionering eller på anden måde forarbejdning af råmaterialer eller transmission gennem rørledninger af produkter fra olie- og gasindustrien på iransk territorium med et selskab eller en virksomhed, hvad enten dette/denne er registreret eller ej, som er involveret i olie- og gasindustrien på iransk territorium

c) samarbejde i enhver form med henblik på at fremme investeringer i eller optimere udnyttelsen af transmissionskapaciteten til olie eller gas med et selskab eller en virksomhed, hvad enten dette/denne er registreret eller ej, som er involveret i olie- og gasindustrien på iransk territorium

d) samarbejde med juridiske personer, enheder eller organer i enhver form med henblik på at fremme investeringer i faciliteter til flydende naturgas på eller direkte eller indirekte forbundet til iransk territorium.

3. Virksomheder, som er involveret i fremstillingen af visse varer eller i visse aktiviteter, skal forstås som omfattende virksomheder, der påtænker at blive involveret i en sådan fremstilling eller aktivitet.

4. Stk. 1 berører ikke gennemførelsen af handelskontrakter om levering af varer eller tjenester på sædvanlige handelsmæssige betalingsvilkår og de sædvanlige tillægskontrakter i forbindelse med gennemførelsen af disse kontrakter, såsom eksportkreditforsikringer.

Artikel 12

1. Investeringer i iranske virksomheder, som er involverede i fremstillingen af varer eller teknologi, der er opført i bilag IV, kræver tilladelse fra den kompetente myndighed i den pågældende medlemsstat.

2. Medlemsstaternes kompetente myndigheder, jf. webstederne i bilag V, giver ikke tilladelse til transaktioner som omhandlet i stk. 1, hvis de fastslår, at handlingen ville bidrage til en af følgende aktiviteter:

a) Irans aktiviteter i forbindelse med berigning, oparbejdning eller fremstilling af tungt vand

b) Irans udvikling af fremføringssystemer til kernevåben

c) aktiviteter i Iran på andre områder, som IAEA har udtrykt bekymring over eller som IAEA har betegnet som udestående spørgsmål eller

d) iranske virksomheders efterforskning af råolie og naturgas, fremstilling af råolie og naturgas, raffinering eller likvefaktion af naturgas.

Artikel 13

Uanset artikel 11, stk. 1, litra a), kan de kompetente myndigheder i medlemsstaterne, jf. webstederne i bilag V, give tilladelse til at foretage en investering, på vilkår som de skønner hensigtsmæssige, hvis følgende betingelser er opfyldt:

a) den iranske virksomhed har forpligtet sig til at stille hensigtsmæssige slutbrugergarantier med hensyn til varerne eller teknologien

b) Iran har forpligtet sig til ikke at anvende varerne eller teknologien i forbindelse med spredningsfølsomme nukleare aktiviteter eller udvikling af fremføringssystemer til kernevåben

c) sanktionskomitéen – såfremt investeringen er i en iransk virksomhed, som er involveret i fremstillingen af varer eller teknologi, der er opført på listerne fra Gruppen af Leverandører af Nukleart Materiale og Missile Technology Control Regime – har på forhånd og i hvert enkelt tilfælde fastslået, at transaktionen klart hverken vil bidrage til udvikling af teknologi, der kan støtte Irans spredningsfølsomme nukleare aktiviteter, eller til udvikling af fremføringssystemer til kernevåben og

d) slutbrugeren, såfremt varerne eller teknologien fremstillet af den iranske virksomhed kan betragtes som nøgleudstyr eller -teknologi til olie- og naturgasindustrien, ikke er en iransk virksomhed, der er involveret i efterforskning af råolie og naturgas, fremstilling af råolie og naturgas, raffinering eller likvefaktion af naturgas, som omhandlet i artikel 8, stk. 1.

Artikel 14

Artikel 11, stk. 1, litra c), finder ikke anvendelse på køb eller udvidelse af en andel i en iransk virksomhed eller på indrømmelsen af et lån eller en kredit, hvis følgende betingelser er opfyldt:

a) transaktionen er nødvendig som følge af en aftale eller kontrakt, som blev indgået inden den 26. juli 2010 og

b) den kompetente myndighed er blevet underrettet om den pågældende aftale eller kontrakt og ikke inden for to måneder har bestridt, at betingelsen i litra a), er opfyldt.

Artikel 15

Det er forbudt:

a) ved indgåelse af en aftale eller på anden måde at acceptere eller godkende, at der foretages investeringer af en eller flere iranske virksomheder eller af personer, enheder eller organer i Iran i en virksomhed, som er involveret i følgende aktiviteter:

i) uranbrydning

ii) berigning og oparbejdning af uran

iii) fremstilling af varer og teknologi, der er opført på listerne fra Gruppen af Leverandører af Nukleart Materiale og missilteknologikontrolregimet.

b) bevidst og forsætligt at deltage i aktiviteter, der har til formål eller til følge at omgå det i litra a) omhandlede forbud.

Kapitel IV

Indefrysning af pengemidler og økonomiske ressourcer

Artikel 16

1. Alle pengemidler og økonomiske ressourcer, som tilhører eller ejes, besiddes eller kontrolleres af de personer, enheder eller organer, der er opført i bilag VII, indefryses. Bilag VII indeholder en liste over personer, enheder og organer, som FN's Sikkerhedsråd eller sanktionskomitéen har fastlagt i overensstemmelse med punkt 12 i FN's Sikkerhedsråds resolution 1737 (2006), punkt 7 i FN's Sikkerhedsråds resolution 1803 (2008) eller punkt 11, 12 eller 19 i FN's Sikkerhedsråds resolution 1929 (2010).

2. Alle pengemidler og økonomiske ressourcer, som tilhører eller ejes, besiddes eller kontrolleres af de personer, enheder eller organer, der er opført i bilag VIII, indefryses. Bilag VIII indeholder en liste over fysiske og juridiske personer, enheder og organer, der ikke er omfattet af bilag VII, og som i overensstemmelse med artikel 20, stk. 1, litra b), i Rådets afgørelse 2010/413/FUSP anses for:

a) at være involveret i eller direkte associeret med eller at støtte Irans spredningsfølsomme nukleare aktiviteter eller Irans udvikling af fremføringssystemer til kernevåben, herunder ved at være involveret i køb af forbudte varer og forbudt teknologi, eller at være ejet eller kontrolleret af sådanne personer, enheder eller organer, herunder ved ulovlige midler, eller at handle på deres vegne eller efter deres instruks

b) at være en fysisk eller juridisk person, en enhed eller et organ, som har bistået personer, enheder eller organer, der er opført på listen, med at omgå eller bryde bestemmelserne i denne forordning eller de foranstaltninger, som er truffet af en medlemsstat eller et tredjeland i overensstemmelse med Rådets afgørelse 2010/413/FUSP eller FN's Sikkerhedsråds resolution 1737 (2006), 1747 (2007), 1803 (2008) og 1929 (2010)

c) at være et ledende medlem af Den Islamiske Revolutionsgarde eller en juridisk person, en enhed eller et organ, som ejes eller kontrolleres af Den Islamiske Revolutionsgarde eller af et eller flere af dets ledende medlemmer

d) at være en juridisk person, en enhed eller et organ, som ejes eller kontrolleres af Islamic Republic of Iran Shipping Lines.

3. Ingen pengemidler eller økonomiske ressourcer må direkte eller indirekte stilles til rådighed for eller være til fordel for de fysiske eller juridiske personer, enheder eller organer, der er opført i bilag VII og VIII.

4. Bevidst og forsætlig deltagelse i aktiviteter, der direkte eller indirekte har til formål eller til følge at omgå de i stk. 1, 2 og 3 omhandlede foranstaltninger, er forbudt.

5. I bilag VII og VIII anføres begrundelsen for at medtage de personer, enheder og organer, der er opført på FN's Sikkerhedsråds, sanktionskomitéens eller Rådets liste, samt datoen for deres optagelse på listen.

6. Bilag VII og VIII omfatter om muligt også oplysninger om fysiske personer, der er opført på listen, med henblik på i tilstrækkelig grad at kunne identificere de pågældende personer. Disse oplysninger omfatter kun:

a) efternavn og fornavne, herunder eventuelle kaldenavne og titler

b) fødselsdato og fødested

c) nationalitet

d) pasnummer og identitetskortnummer

e) skatteregistreringsnummer og socialsikringsnummer

f) køn

g) adresse eller andre oplysninger om, hvor vedkommende opholder sig

h) stilling eller erhverv.

7. Bilag VII og VIII kan også indeholde ovenstående oplysninger om familiemedlemmer til de personer, der er opført på listen, hvis disse oplysninger i den konkrete sag er nødvendige for at kunne kontrollere identiteten af den pågældende fysiske person på listen.

Artikel 17

Uanset artikel 16 kan medlemsstaternes kompetente myndigheder, jf. webstederne i bilag V, give tilladelse til frigivelse af visse indefrosne pengemidler eller økonomiske ressourcer, forudsat at:

a) pengemidlerne eller de økonomiske ressourcer er genstand for en retslig, administrativ eller voldgiftsmæssig tilbageholdelsesret, der er fastslået før den dato, hvor den person, den enhed eller det organ, der er omhandlet i artikel 16, er blevet optaget på listen af sanktionskomitéen, Sikkerhedsrådet eller Rådet, eller for en dom, en administrativ afgørelse eller en voldgiftskendelse, der er afsagt før nævnte dato

b) pengemidlerne eller de økonomiske ressourcer udelukkende skal anvendes til at indfri fordringer, der er sikret ved en sådan tilbageholdelsesret eller er anerkendt som gyldige ved en sådan dom, afgørelse eller kendelse, inden for de grænser, som er fastsat ved de relevante love og administrative bestemmelser vedrørende rettighederne for personer, der har sådanne fordringer

c) tilbageholdelsesretten, dommen, afgørelsen eller kendelsen ikke kommer de personer, enheder eller organer, der er opført i bilag VII eller VIII, til gode

d) anerkendelse af tilbageholdelsesretten eller dommen, afgørelsen eller kendelsen ikke er i strid med den pågældende medlemsstats grundlæggende retsprincipper og

e) medlemsstaten har underrettet sanktionskomitéen om tilbageholdelsesretten, dommen, afgørelsen eller kendelsen, hvis artikel 16, stk. 1, finder anvendelse.

Artikel 18

Uanset artikel 16 kan medlemsstaternes kompetente myndigheder, jf. webstederne i bilag V, når en person, en enhed eller et organ opført i bilag VII eller VIII skal betale forfaldne beløb i henhold til kontrakter, aftaler eller forpligtelser, den pågældende person eller enhed eller det pågældende organ har indgået eller pådraget sig, før sanktionskomitéen, Sikkerhedsrådet eller Rådet optog den pågældende på listen, tillade frigivelse af visse indefrosne pengemidler eller økonomiske ressourcer på de vilkår, de skønner hensigtsmæssige, hvis følgende betingelser er opfyldt:

a) den kompetente myndighed har fastslået:

i) at pengemidlerne eller de økonomiske ressourcer skal anvendes til en betaling, der skal foretages af en person, en enhed eller et organ, som er opført i bilag VII og VIII

ii) at kontrakten, aftalen eller forpligtelsen ikke vil bidrage til fremstilling, salg, køb, overførsel, eksport, import, transport eller brug af de varer og den teknologi, der er omhandlet i bilag I, II, III og VI, og

iii) at betalingen ikke er i strid med artikel 16, stk. 3

b) den pågældende medlemsstat – hvis artikel 16, stk. 1, finder anvendelse – har underrettet sanktionskomitéen om, at den har fastslået, at betingelserne i litra a) er opfyldt, og at den påtænker at give en tilladelse, og sanktionskomitéen ikke har gjort indsigelse herimod senest ti arbejdsdage efter underretningen, og

c) den pågældende medlemsstat – hvis artikel 16, stk. 2, finder anvendelse – har meddelt de andre medlemsstater og Kommissionen, at dens kompetente myndighed har fastslået, at betingelserne i litra a) er opfyldt, og at den påtænker at give en tilladelse, mindst to uger før tilladelsen gives.

Artikel 19

1. Uanset artikel 16 kan medlemsstaternes kompetente myndigheder, jf. webstederne i bilag V, på de vilkår, som de skønner hensigtsmæssige, tillade, at der frigives visse indefrosne pengemidler eller økonomiske ressourcer, eller at der stilles visse indefrosne pengemidler eller økonomiske ressourcer til rådighed, hvis følgende betingelser er opfyldt:

a) den kompetente myndighed har fastslået, at pengemidlerne eller de økonomiske ressourcer:

i) er nødvendige for at dække de vitale behov for de personer, der er opført i bilag VII eller VIII, samt for de familiemedlemmer, de skal forsørge, herunder betaling af fødevarer, husleje eller renter og afdrag på hypotekslån, medicin og lægebehandling, skatter, forsikringspræmier og offentlige forbrugsafgifter

ii) udelukkende er bestemt til betaling af rimelige honorarer og refusion af udgifter i forbindelse med juridisk bistand eller

iii) udelukkende er bestemt til betaling af afgifter eller administrationsgebyrer for opbevaring eller forvaltning af indefrosne pengemidler eller økonomiske ressourcer, og

b) den pågældende medlemsstat – hvis tilladelsen vedrører en person, en enhed eller et organ, som er opført i bilag VII – har underrettet sanktionskomitéen om, at den har fastslået, at betingelserne i litra a) er opfyldt, og at den påtænker at give en tilladelse, og sanktionskomitéen har ikke gjort indsigelse herimod inden fem arbejdsdage efter underretningen.

2. Uanset artikel 16 kan medlemsstaternes kompetente myndigheder, jf. webstederne i bilag V, tillade, at der frigives visse indefrosne pengemidler eller økonomiske ressourcer , eller at der stilles visse indefrosne pengemidler eller økonomiske ressourcer til rådighed, når de har fastslået, at pengemidlerne eller de økonomiske ressourcer er nødvendige til at dække ekstraordinære udgifter eller til betaling for varer omhandlet i artikel 6, såfremt disse blev anskaffet med henblik på en letvandsreaktor i Iran, hvis opførelse var påbegyndt inden december 2006, hvis:

a) den pågældende medlemsstat – når tilladelsen vedrører en person, en enhed eller et organ, som er opført i bilag VII – har meddelt sanktionskomitéen, at den har fastslået dette, og sanktionskomitéen har givet sin godkendelse heraf , og

b) den kompetente myndighed – når tilladelsen vedrører en person, en enhed eller et organ, som er opført i bilag VIII – har meddelt de andre medlemsstaters kompetente myndigheder og Kommissionen, hvorfor den skønner, at der bør gives særlig tilladelse, mindst to uger før tilladelsen gives.

3. Den pågældende medlemsstat underretter de øvrige medlemsstater og Kommissionen om alle tilladelser, der gives i henhold til stk. 1 og 2.

Artikel 20

1. Artikel 16, stk. 3, er ikke til hinder for, at finansierings- eller kreditinstitutter, der modtager pengemidler til overførsel til en konto tilhørende en fysisk eller juridisk person, en enhed eller et organ, der er opført på listen, krediterer de indefrosne konti med disse beløb, forudsat at alle tilførte beløb på disse konti også indefryses. Finansierings- eller kreditinstitutterne underretter straks de kompetente myndigheder om sådanne transaktioner.

2. Artikel 16, stk. 3, finder ikke anvendelse på beløb, der tilføres indefrosne konti, i form af:

a) renter eller anden form for afkast fra disse konti eller

b) forfaldne beløb i henhold til kontrakter, aftaler eller forpligtelser, der er indgået eller opstået før den dato, hvor den person, den enhed eller det organ, der er omhandlet i artikel 16, blev optaget på listen af sanktionskomitéen, Sikkerhedsrådet eller Rådet,

når disse renter, andre indtægter og betalinger indefryses i henhold artikel 16, stk. 1 eller 2.

3. Denne artikel skal ikke forstås som en tilladelse til at overføre pengemidler omhandlet i artikel 21.

Kapitel V

Restriktioner på pengeoverførsler og på finansielle tjenesteydelser

Artikel 21

1. Medmindre betingelserne i stk. 2, 3, 4 eller 6 er opfyldt, er det forbudt:

a) at bestille en pengeoverførsel til en værdi af 10 000 EUR eller mere til en person, enhed eller et organ i Iran

b) at modtage en pengeoverførsel til en værdi af 10 000 EUR eller mere fra en person, enhed eller et organ i Iran

c) at foretage pengeoverførsler til en værdi af 10 000 EUR eller mere, der er bestilt af en person, en enhed eller et organ i Iran, eller at foretage pengeoverførsler til en værdi af 10 000 EUR eller mere til en person, en enhed eller et organ i Iran.

Forbuddene gælder uanset, om pengeoverførslen er gennemført som en transaktion eller som flere transaktioner, der tilsyneladende har indbyrdes sammenhæng.

2. Forbuddene i stk. 1 finder ikke anvendelse på pengeoverførsler, der sker til betaling for levering af fødevarer eller medicinsk udstyr eller for sundhedspleje, eller som benyttes til humanitære formål, når pengeoverførslen er blevet anmeldt skriftligt til en af de kompetente myndigheder i medlemsstaterne, jf. webstederne i bilag V.

Pengeoverførslen anmeldes af den fysiske eller juridiske person, af den enhed eller af det organ, som bestiller overførslen, eller, hvis den person, den enhed eller det organ, som bestiller overførslen, ikke er omfattet af anvendelsesområdet, jf. artikel 36, af den fysiske eller juridiske person, den enhed eller det organ, som modtager bestillingen og foretager pengeoverførslen.

3. Forbuddene i stk. 1 finder ikke anvendelse på overførsler til en værdi under 40 000 EUR, udover dem der er omhandlet i stk. 2, hvis den fysiske eller juridiske person, den enhed eller det organ, som bestiller overførslen, eller, hvor denne person, denne enhed eller dette organ ikke er omfattet af anvendelsesområdet, jf. artikel 36, den person, den enhed eller det organ, som foretager pengeoverførslen, skriftligt har anmeldt pengeoverførslen til en af de kompetente myndigheder i medlemsstaterne, jf. webstederne i bilag V.

4. De kompetente myndigheder i medlemsstaterne, jf. webstederne i bilag V, kan på de vilkår, som de skønner hensigtsmæssige, give tilladelse til en pengeoverførsel til en værdi af 40 000 EUR eller mere, medmindre de fastslår, at pengeoverførslen, hvortil der anmodes om tilladelse, ville bidrage til en af følgende aktiviteter:

a) Irans aktiviteter i forbindelse med berigning, oparbejdning eller fremstilling af tungt vand

b) Irans udvikling af fremføringssystemer til kernevåben

c) Irans aktiviteter på andre områder, som IAEA har udtrykt bekymring over, eller som IAEA har betegnet som udestående spørgsmål, eller

d) iranske virksomheders efterforskning af råolie og naturgas, fremstilling af råolie og naturgas, raffinering eller likvefaktion af naturgas.

Hvis en kompetent myndighed har modtaget en skriftlig anmodning om en tilladelse, og den ikke inden fire uger skriftligt har gjort indsigelse mod pengeoverførslen, anses tilladelsen for at være blevet givet. Hvis der gøres indsigelse på grund af en igangværende undersøgelse, skal den kompetente myndighed anføre dette og meddele sin afgørelse hurtigst muligt. Hvis der ikke er meddelt en afgørelse fire uger efter, at der er gjort indsigelse, anses tilladelsen for at være blevet givet.

Den pågældende medlemsstat underretter de andre medlemsstater og Kommissionen, hvis den giver afslag på en anmodning om tilladelse.

5. Medlemsstaterne bistår hinanden på anmodning, hvis det er nødvendigt i forbindelse med en undersøgelse.

6. Stk. 1 finder ikke anvendelse, hvis der er givet tilladelse til en overførsel i henhold til artikel 17, 18 eller 19.

Artikel 22

1. Filialer og datterselskaber af kredit- og finansieringsinstitutter, der er hjemmehørende i Iran og omfattet af artikel 36, og som er opført i bilag IX, underretter den kompetente myndighed i den medlemsstat, hvor de er etableret, jf. webstederne i bilag V, om alle pengeoverførsler, de foretager eller modtager, om parternes navn samt om beløbet og datoen for transaktionen senest fem arbejdsdage efter, at de har foretaget eller modtaget den pågældende pengeoverførsel. Hvis oplysningerne foreligger, skal det i underretningen angives, hvilken type transaktion der er tale om, og efter omstændighederne, hvilke varer transaktionen angår, og det skal særligt angives, om varerne er omfattet af bilag I, II, III, IV eller VI i denne forordning, og hvis der kræves tilladelse til eksport af varerne, skal der tillige angives nummeret på licensen.

2. Med forbehold af og i overensstemmelse med informationsudvekslingsordningerne videresender de kompetente myndigheder, der modtager underretningen, om nødvendigt straks disse oplysninger til de kompetente myndigheder i andre medlemsstater, hvor den anden part i sådanne transaktioner er etableret, for at undgå enhver transaktion, der kan bidrage til spredningsfølsomme nukleare aktiviteter eller til udvikling af fremføringssystemer til kernevåben.

Artikel 23

1. Kredit- og finansieringsinstitutter, der er omfattet af anvendelsesområdet, jf. artikel 36, skal, når de udøver deres aktiviteter med de kredit- og finansieringsinstitutter, der er omhandlet i stk. 2, for at undgå, at disse aktiviteter bidrager til spredningsfølsomme nukleare aktiviteter eller til udvikling af fremføringssystemer til kernevåben:

a) løbende udvise årvågenhed over for kontobevægelser, herunder gennem deres kundelegitimationsprogrammer og i henhold til deres forpligtelser vedrørende hvidvaskning af penge og finansiering af terrorisme

b) kræve, at alle oplysningsfelter i betalingsordrer vedrørende afsender og modtager udfyldes, og afvise transaktionen, hvis disse oplysninger ikke foreligger

c) opbevare registreringer af alle transaktioner i fem år og på anmodning stille dem til rådighed for de nationale myndigheder

d) hvis de har mistanke om eller har rimelig grund til mistanke om, at midlerne har tilknytning til finansiering af spredning, straks indberette mistanken til den finansielle efterretningsenhed eller en anden kompetent myndighed udpeget af den pågældende medlemsstat, jf. webstederne i bilag V, med forbehold af artikel 5 og 16. Den finansielle efterretningsenhed eller den anden kompetente myndighed skal tjene som nationalt center for modtagelse og analyse af indberetninger om mistænkelige transaktioner vedrørende mulig finansiering af spredning. Den finansielle efterretningsenhed eller den anden kompetente myndighed skal have hurtig direkte eller indirekte adgang til de oplysninger om finansielle forhold, administration og retshåndhævelse, som den skal bruge for at kunne udføre denne funktion korrekt, hvilket også omfatter analyse af indberetninger vedrørende mistænkelige transaktioner.

Ovenstående krav til kredit- og finansieringsinstitutter supplerer gældende forpligtelser som følge af forordning 1781/2006 [17] og gennemførelsen af direktiv 2005/60/EF.

2. De i stk. 1 omhandlede foranstaltninger finder anvendelse på kredit- og finansieringsinstitutter, der udøver aktiviteter med:

a) kredit- og finansieringsinstitutter hjemmehørende i Iran

b) filialer og datterselskaber, der er omfattet af anvendelsesområdet, jf. artikel 36, af kredit- og finansieringsinstitutter hjemmehørende i Iran, jf. bilag IX

c) filialer og datterselskaber, der ikke er omfattet af anvendelsesområdet, jf. artikel 36, af kredit- og finansieringsinstitutter hjemmehørende i Iran, jf. bilag IX

d) kredit- og finansieringsinstitutter, der hverken er hjemmehørende i Iran eller omfattet af artikel 36, men som kontrolleres af personer eller enheder hjemmehørende i Iran, jf. bilag IX.

Artikel 24

1. Det er forbudt kredit- og finansieringsinstitutter, som er omfattet af anvendelsesområdet, jf. artikel 36, at foretage sig følgende:

a) at åbne en bankkonto hos kredit- eller finansieringsinstitutter hjemmehørende i Iran, herunder den iranske centralbank, eller hos en filial eller et datterselskab af sådanne kredit- eller finansieringsinstitutter opført i bilag IX

b) at etablere bankforretningsforbindelser med kredit- eller finansieringsinstitutter hjemmehørende i Iran, herunder den iranske centralbank, eller med en filial eller et datterselskab af sådanne kredit- eller finansieringsinstitutter opført i bilag IX

c) at åbne et repræsentationskontor i Iran eller at etablere en filial eller et datterselskab i Iran

d) at erhverve eller udvide en andel i kredit- eller finansieringsinstitutter hjemmehørende i Iran, herunder den iranske centralbank, eller i en filial eller et datterselskab af sådanne kredit- eller finansieringsinstitutter opført i bilag IX eller at erhverve andre ejerskabsinteresser i sådanne kredit- eller finansieringsinstitutter

e) at indgå et joint venture med kredit- eller finansieringsinstitutter hjemmehørende i Iran, herunder den iranske centralbank, eller med en filial eller et datterselskab af sådanne kredit- eller finansieringsinstitutter opført i bilag IX.

2. Det er forbudt:

a) at tillade, at der i Unionen åbnes et repræsentationskontor, eller at der oprettes en filial eller et datterselskab af kredit- og finansieringsinstitutter hjemmehørende i Iran, herunder den iranske centralbank, eller af en filial eller et datterselskab af sådanne kredit- eller finansieringsinstitutter opført i bilag IX

b) at forhandle og indgå aftaler for eller på vegne af kredit- eller finansieringsinstitutter hjemmehørende i Iran, herunder den iranske centralbank, og for eller på vegne af en filial eller et datterselskab af sådanne kredit- eller finansieringsinstitutter opført i bilag IX om oprettelse af et repræsentationskontor, en filial eller et datterselskab i Unionen

c) at give et repræsentationskontor, en filial eller et datterselskab af kredit- eller finansieringsinstitutter hjemmehørende i Iran, herunder den iranske centralbank, eller af en filial eller et datterselskab af sådanne kredit- og finansieringsinstitutter opført i bilag IX tilladelse til at påbegynde eller udøve virksomhed som kreditinstitut eller enhver anden forretning, som kræver forudgående tilladelse, hvis repræsentationskontoret, filialen eller datterselskabet ikke var operationelt inden den 26. juli 2010.

Artikel 25

Det er forbudt:

a) direkte eller indirekte at sælge eller købe statsobligationer eller statsgaranterede obligationer, der er udstedt efter den 26. juli 2010, til eller fra:

i) Iran eller Irans regering og dets offentlige organer, selskaber og agenturer

ii) kredit- og finansieringsinstitutter hjemmehørende i Iran, herunder den iranske centralbank, og filialer og datterselskaber opført i bilag IX

iii) fysiske og juridiske personer, enheder eller organer, der optræder på vegne af eller efter instruks af juridiske personer, enheder eller organer omhandlet i i) eller ii)

iv) juridiske personer, enheder og organer, som ejes eller kontrolleres af personer, enheder eller organer omhandlet i nr. i), ii) eller iii)

b) at yde personer, enheder og organer omhandlet i litra a) mæglervirksomhed med hensyn til statsobligationer eller statsgaranterede obligationer, der er udstedt efter den 26. juli 2010

c) at bistå personer, enheder eller organer omhandlet i litra a) med henblik på at udstede statsobligationer eller statsgaranterede obligationer ved at yde mæglervirksomhed, reklamevirksomhed eller andre ydelser vedrørende sådanne obligationer.

Artikel 26

1. Det er forbudt:

a) at udbyde forsikrings- eller genforsikringsydelser til:

i) Iran eller Irans regering og dets offentlige organer, selskaber og agenturer

ii) iranske virksomheder og

iii) fysiske eller juridiske personer, enheder eller organer der optræder på vegne af eller efter instruks af juridiske personer, enheder eller organer omhandlet i nr. i) eller ii).

b) bevidst og forsætligt at deltage i aktiviteter, der har til formål eller til følge at omgå det i litra a) omhandlede forbud.

2. Stk. 1 finder ikke anvendelse på levering af syge- og rejseforsikringsydelser til enkeltpersoner.

3. Denne artikel forbyder udvidelse og fornyelse af forsikrings- og genforsikringsaftaler, som er indgået før denne forordnings ikrafttræden, men forbyder ikke opfyldelse af aftaler, som er indgået før ikrafttrædelsesdatoen.

Kapitel VI

Transportrestriktioner

Artikel 27

1. For at forhindre overførsel af varer og teknologi, som er opført på Den Europæiske Unions fælles liste over militært udstyr, eller hvoraf levering, salg, overførsel, eksport eller import er forbudt i henhold til denne forordning, skal der for alle varer, som indføres i eller udføres af Unionens toldområde fra eller til Iran, afgives oplysninger inden ankomst og afgang til de kompetente toldmyndigheder i den pågældende medlemsstat.

2. Reglerne for forpligtelsen til at afgive oplysninger inden ankomst og afgang, navnlig fristerne herfor og de krævede data, fastsættes i de relevante bestemmelser vedrørende summariske angivelser ved ankomst og afgang samt toldangivelser i Europa-Parlamentets og Rådets forordning (EØF) nr. 2913/92 af 12. oktober 1992 om indførelse af en EF-toldkodeks [18] og i Kommissionens forordning (EØF) nr. 2454/93 af 2. juli 1993 om visse gennemførelsesbestemmelser til forordning (EØF) nr. 2913/92 [19].

3. Den person, som fører varerne ind i eller ud af Unionens toldområde fra eller til Iran, eller som har ansvaret for transporten af varerne til eller fra Iran, eller dennes repræsentant, skal angive om varerne er omfattet af Den Europæiske Unions fælles liste over militært udstyr eller af denne forordning, og såfremt eksporten er omfattet af et krav om tilladelse, præcisere de nærmere enkeltheder i den pågældende eksporttilladelse.

4. Indtil den 31. december 2010 kan summariske angivelser ved indførsel og udførsel og de fornødne supplerende angivelser som omhandlet i stk. 3 fremsendes skriftligt ved benyttelse af handels-, havne- eller transportoplysninger, forudsat at de indeholder de nødvendige oplysninger.

5. Fra den 1. januar 2011 fremsendes de supplerende angivelser som omhandlet i denne artikel:

– for varer, som indføres i Unionens toldområde, enten skriftligt eller efter omstændighederne ved en summarisk angivelse ved indførsel og udførsel og

– for varer, der udføres af Unionens toldområde, enten ved en toldangivelse eller, når der ikke er krav om toldangivelse, ved en summarisk angivelse ved udførsel.

Artikel 28

1. Levering af bunkring eller skibsforsyninger samt andre ydelser til skibe til iranske fartøjer, der foretages af medlemsstaternes statsborgere eller fra medlemsstaternes område, er forbudt, hvis serviceudbyderen har oplysninger, herunder fra de kompetente toldmyndigheder baseret på de oplysninger inden ankomst og afgang, der er omhandlet i foregående artikel, som giver rimelig grund til at antage, at de pågældende fartøjer transporterer varer, som er omfattet af Den Europæiske Unions fælles liste over militært udstyr, eller varer, som det er forbudt at levere, sælge, overføre eller eksportere i henhold til denne forordning, medmindre der er nødvendigt at levere sådanne ydelser til humanitære formål.

2. Levering af teknisk service og vedligeholdelsesservice til iranske fragtfly, der foretages af medlemsstaternes statsborgere eller fra medlemsstaternes område, er forbudt, hvis serviceudbyderen har oplysninger, herunder fra de kompetente toldmyndigheder baseret på de oplysninger inden ankomst og afgang, der er omhandlet i foregående artikel, som giver rimelig grund til at antage, at de pågældende fragtfly transporterer varer, som er omfattet af Den Europæiske Unions fælles liste over militært udstyr, eller varer, som det er forbudt at levere, sælge, overføre eller eksportere i henhold til denne forordning, medmindre der er nødvendigt at levere sådanne ydelser til humanitære formål.

3. Forbuddene i stk. 1 og 2 gælder, indtil lasten er inspiceret og om nødvendigt beslaglagt eller bortskaffet.

Kapitel VII

Restriktioner på opfyldelsen af visse krav

Artikel 29

1. Der må ikke opfyldes nogen krav i forbindelse med kontrakter eller transaktioner, hvis opfyldelse eller gennemførelse direkte eller indirekte er blevet påvirket helt eller delvis af foranstaltninger i forordning (EF) nr. 423/2007 eller i denne forordning, herunder erstatningskrav og andre tilsvarende fordringer, såsom krav om modregning og erstatning i henhold til garanti, særlig ikke fordringer, som tager sigte på forlængelse eller indfrielse af garantier eller modgarantier, navnlig finansielle garantier eller modgarantier uanset deres form, der gøres gældende af:

a) personer, enheder eller organer, der er opført i bilag VII, VIII og IX

b) andre personer, enheder eller organer i Iran, herunder den iranske regering

c) personer, enheder eller organer, som handler gennem eller på vegne af en af disse personer, enheder eller organer.

2. Opfyldelsen af en kontrakt eller gennemførelsen af en transaktion anses for at være påvirket af foranstaltningerne i forordning (EF) nr. 423/2007 eller denne forordning, når eksistensen eller indholdet af fordringen direkte eller indirekte er resultatet af disse foranstaltninger.

3. I forbindelse med enhver procedure vedrørende inddrivelse af en fordring påhviler det den person, der søger at få fordringen inddrevet, at bevise, at indfrielsen af fordringen ikke er forbudt i henhold til stk. 1.

4. Denne artikel berører ikke de rettigheder, som de i stk. 1 omhandlede personer, enheder og organer har til ved en domstol at få prøvet lovligheden af den manglende opfyldelse af kontraktlige forpligtelser i lyset af forordning (EF) nr. 423/2007 eller denne forordning.

Kapitel VIII

Almindelige og afsluttende bestemmelser

Artikel 30

1. Med forbehold af gældende regler vedrørende indberetning, fortrolighed og tavshedspligt skal fysiske og juridiske personer, enheder og organer:

a) øjeblikkeligt videregive oplysninger, der kan fremme overholdelsen af denne forordning, herunder oplysninger om konti og beløb, som er indefrosset i medfør af artikel 16, til de kompetente myndigheder, jf. webstederne i bilag V, i de medlemsstater, hvor de pågældende er bosat eller befinder sig, og direkte eller via medlemsstaterne fremsende oplysningerne til Kommissionen

b) samarbejde med de kompetente myndigheder, jf. webstederne i bilag V, om efterprøvning af disse oplysninger.

2. Alle yderligere oplysninger, som Kommissionen modtager direkte, stilles til rådighed for de berørte medlemsstater.

3. Alle oplysninger, der afgives eller modtages i medfør af denne artikel, må kun anvendes til de formål, til hvilke de blev afgivet eller modtaget.

Artikel 31

1. Fysiske og juridiske personer, enheder og organer, som implementerer forordningen, herunder disses ledelse og personale, kan ikke på nogen måde drages til ansvar for at have indefrosset pengemidler og økonomiske ressourcer eller for at have afvist at stille pengemidler eller andre økonomiske ressourcer til rådighed, når det er gjort i god tro, dvs. i forvisning om, at dette er i overensstemmelse med denne forordning, medmindre det godtgøres, at indefrysningen eller tilbageholdelsen er sket som følge af forsømmelighed.

2. De forbud, der er omhandlet i artikel 5, stk. 1, litra d) og e), artikel 9, litra b), artikel 15, artikel 16, stk. 3, artikel 25, stk. 1, litra a), og artikel 26, medfører ikke, at de pågældende fysiske eller juridiske personer eller enheder ifalder ansvar, hvis de ikke havde kendskab til og ikke havde rimelig grund til at tro, at de med deres handlinger ville overtræde disse forbud.

3. Det forhold, at et institut eller en person, der er omfattet af denne forordning, eller dets ledelse eller personale i god tro, jf. artikel 21, 22 og 23, meddeler de i artikel 21-23 omhandlede oplysninger, påfører ikke instituttet eller personen eller dets ledelse eller personale nogen form for ansvar.

Artikel 32

Kommissionen og medlemsstaterne underretter straks hinanden om de foranstaltninger, der træffes i henhold til denne forordning, og udveksler alle andre relevante oplysninger, som de råder over, og som har relation til denne forordning, navnlig oplysninger om overtrædelser, håndhævelsesproblemer og domme afsagt af nationale domstole.

Artikel 33

1. Kommissionen:

a) ændrer bilag II på grundlag af afgørelser, der træffes af enten FN's Sikkerhedsråd eller sanktionskomitéen eller på grundlag af oplysninger fra medlemsstaterne

b) ændrer bilag IV på grundlag af oplysninger fra medlemsstaterne

c) ændrer bilag V på grundlag af oplysninger fra medlemsstaterne

d) ændrer bilag VII på grundlag af afgørelser, der træffes af enten FN's Sikkerhedsråd eller sanktionskomitéen.

2. Rådet, der træffer afgørelse med kvalificeret flertal, opstiller, reviderer og ændrer listen over de personer, enheder og organer, der er omhandlet i artikel 16, stk. 2, i fuld overensstemmelse med de afgørelser, der er truffet af Rådet med hensyn til bilag II til Rådets afgørelse 2010/413/FUSP. Listen i bilag VIII revideres regelmæssigt og mindst hver tolvte måned.

3. Kommissionen og Rådet angiver de enkelte og specifikke årsager til de afgørelser, der træffes i henhold til henholdsvis stk. 1, litra d), og stk. 2, og giver den pågældende fysiske eller juridiske person, den pågældende enhed eller det pågældende organ lejlighed til at fremsætte sine bemærkninger. Hvis der fremsættes bemærkninger, revurderer Kommissionen eller Rådet sin afgørelse og underretter personen, enheden eller organet herom.

4. Kommissionen behandler personoplysninger for at kunne udføre sine opgaver i henhold til forordningen. Disse opgaver omfatter:

a) udarbejdelse af ændringer af bilag VII til forordningen

b) konsolidering af indholdet af bilag VII og VIII i den elektroniske, konsoliderede liste på Kommissionens websted over personer, grupper og enheder, som er omfattet af Unionens finansielle sanktioner [20]

c) behandling af oplysninger vedrørende begrundelsen for opførelsen på listen og

d) behandling af oplysninger om konsekvensen af foranstaltningerne i denne forordning, såsom værdien af de indefrosne midler og oplysninger om tilladelser givet af de kompetente myndigheder.

5. Rådet behandler personoplysninger for at kunne udføre sine opgaver i henhold til forordningen. Disse opgaver omfatter:

a) udarbejdelse af ændringer af bilag VIII til forordningen og

b) behandling af oplysninger vedrørende begrundelsen for opførelsen på listen.

6. Rådet og Kommissionen må kun behandle relevante oplysninger om lovovertrædelser, der er begået af fysiske personer på listen, og om straffedomme eller sikkerhedsforanstaltninger, der vedrører disse personer, i det omfang en sådan behandling er nødvendig for at udarbejde begrundelsen for opførelsen på listen og gennemgå den berørte fysiske persons bemærkninger til den, og under forudsætning af fornødne, specifikke garantier. Sådanne oplysninger må hverken offentliggøres eller udveksles.

7. Med henblik på denne forordning udpeges de kontorer i Rådet og Kommissionen, der er anført i bilag V, som registeransvarlig for den pågældende institution, jf. artikel 2, litra d), i forordning (EF) nr. 45/2001, for at sikre, at de berørte fysiske personer kan udøve deres rettigheder i henhold til forordning (EF) nr. 45/2001.

Artikel 34

1. Medlemsstaterne fastsætter reglerne for, hvilke sanktioner der skal gælde ved overtrædelse af denne forordning, og træffer alle fornødne foranstaltninger for at sikre, at de gennemføres. Sanktionerne skal være effektive, stå i rimeligt forhold til overtrædelsernes grovhed og have afskrækkende virkning.

2. Medlemsstaterne underretter Kommissionen om disse regler straks efter denne forordnings ikrafttræden og underretter den om alle senere ændringer.

Artikel 35

1. Medlemsstaterne udpeger de kompetente myndigheder, der er nævnt i denne forordning, og angiver dem på webstederne i bilag V. Medlemsstaterne meddeler Kommissionen eventuelle ændringer af deres webadresse, som er opført i bilag V, før sådanne ændringer får virkning.

2. Medlemsstaterne giver Kommissionen meddelelse om deres kompetente myndigheder, herunder kontaktoplysninger for disse myndigheder, straks efter denne forordnings ikrafttræden og underretter den om alle senere ændringer.

3. Nå denne forordning indeholder krav om, at der gives meddelelse eller underretning til Kommissionen eller på anden måde kommunikeres med den, er adressen og andre kontaktoplysninger, der skal bruges dertil, oplysningerne i bilag V.

Artikel 36

Denne forordning gælder:

a) på Unionens område, herunder i dens luftrum

b) om bord på fly eller fartøjer under en medlemsstats jurisdiktion

c) for alle personer inden for eller uden for Unionens område, som er statsborgere i en medlemsstat

d) for alle juridiske personer, enheder eller organer, der er oprettet eller stiftet i henhold til en medlemsstats lovgivning

e) for alle juridiske personer, enheder eller organer for så vidt angår forretningsvirksomhed, der helt eller delvis foregår inden for Unionen.

Artikel 37

Forordning (EF) nr. 423/2007 ophæves. Henvisninger til den ophævede forordning betragtes som henvisninger til denne forordning.

Artikel 38

Denne forordning træder i kraft på dagen for offentliggørelsen i Den Europæiske Unions Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den [...].

På Rådets vegne

[…]

Formand

BILAG I

DEL A

Varer og teknologi omhandlet i artikel 2, stk. 1, litra a), artikel 2, stk. 2, artikel 4, artikel 5, stk. 1, litra b) og d)

Dette bilag omfatter alle varer og al teknologi, der er opført i bilag I til forordning (EF) nr. 428/2009, som defineret deri, undtagen følgende:

Nr. i bilag I til forordning (EF) nr. 428/2009 | Beskrivelse |

5A001 | Telekommunikationssystemer, -udstyr, komponenter og tilbehør som følger:a. Enhver type telekommunikationsudstyr med en eller flere af følgende egenskaber, funktioner eller karakteristika:1. Specielt konstrueret til at modstå transiente elektroniske påvirkninger eller elektromagnetiske impulser fra en atomeksplosion2. Specielt modstandsdygtige mod gamma-, neutron- eller ionstråling eller3. Specielt konstrueret til at operere uden for temperaturområdet fra 218 K (–55°C) til 397 K (124°C)Note: 5A001.a.3 finder kun anvendelse på elektronisk udstyr.Note: 5A001.a.2 og 5A001.a.3 lægger ikke eksportkontrol på udstyr, der er konstrueret eller modificeret med henblik på anvendelse i satellitter.b. Telekommunikationssystemer og -udstyr, og specielt konstruerede komponenter og tilbehør hertil, med en eller flere af følgende egenskaber, funktioner eller karakteristika:1. Er utilkoblet undervandskommunikationsudstyr og har en eller flere af følgende:a. En akustisk bærefrekvens uden for området 20 kHz-60 kHzb. Anvender en elektromagnetisk bærefrekvens på under 30 kHzc. Anvender teknik til elektronisk styring af stråleretning ellerd. Anvender "lasere" eller lysemitterende dioder (LED) med udgangsbølgelængde på over 400 nm og under 700 nm, i et lokalnet2. Er radioudstyr, der opererer i 1,5 til 87,5 MHz-båndet og har alle følgende:a. Automatisk forudsigelse og valg af frekvenser og "totale digitale overføringshastigheder" pr. kanal til optimering af transmissionen ogb. Omfatter en lineær effektforstærkerkonfiguration med evne til at understøtte multiple signaler samtidigt ved en udgangseffekt på 1 kW eller mere i 1,5 til 30 MHz-frekvensområdet eller 250 W eller mere i 30 til 87,5 MHz-frekvensområdet, over en "momentan båndbredde" på én oktav eller mere og med et harmonisk og forvrængningsindhold i udgangen, der er bedre end -80 dB3. Er radioudstyr, der anvender andre teknikker med "spredt spektrum", herunder "frekvenshop"teknikker, end dem, der er specificeret i 5A001.b.4. og med en eller flere af følgende:a. Brugerprogrammerbare spredekoder ellerb. Total transmitteret båndbredde, der er mindst 100 gange båndbredden for nogen enkelt informationskanal, og over 50 kHzNote: 5A001.b.3.b lægger ikke eksportkontrol på radioudstyr, der er specielt konstrueret til anvendelse med civile mobiltelefonisystemer.Note: 5A001.b.3 lægger ikke eksportkontrol på udstyr, der er konstrueret til at fungere med en udgangseffekt på højst 1 W.4. Er radioudstyr, der anvender teknikker med ultrabredbåndsmodulation med brugerprogrammerbare kanaliseringskoder, krypteringskoder eller netværksidentifikationskoder og med en eller flere af følgende:a. En båndbredde på mere end 500 MHz ellerb. En relativ båndbredde på 20 % eller derover5. Er digitalt styrede radiomodtagere, der har alle følgende egenskaber:a. Mere end 1 000 kanalerb. Har en "frekvensskiftetid" på mindre end 1 msc. Automatisk søgning eller skanning af en del af det elektromagnetiske spektrum og d. Identifikation af de modtagne signaler eller sendertype ellerNote: 5A001.b.5 lægger ikke eksportkontrol på radioudstyr, der er specielt konstrueret til anvendelse med civile mobiltelefonisystemer.6. Anvender digitale "signalbehandlings funktioner", som yder talekodningsoutput på hastigheder på mindre end 2 400 bit/s.Teknisk note:1. For 'talekodning' med variabel hastighed finder 5A001.b.6 anvendelse på 'talekodningsoutput' for vedvarende tale.2. I 5A001.b.6. defineres 'talekodning' som en teknik til at udtage prøver af den menneskelige stemme og konvertere disse prøver til et digitalt signal under hensyntagen til den menneskelige tales særlige kendetegn.c. Fiberoptiske kommunikationskabler, optiske fibre og tilbehør som følger:1. Optiske fibre af mere end 500 m længde, som efter fabrikantens specifikationer er i stand til at modstå en trækprøvning på 2 × 109 N/m2 eller mereTeknisk note:'Prøvning': Online- eller offlineproduktionsprøvning, som dynamisk påfører en foreskrevet trækspænding over 0,5 til 3 m af en fiber ved en løbehastighed på 2 til 5 m/s, mens den passerer mellem ruller, der er ca. 150 mm i diameter. Rumtemperaturen er nominelt 293 K (20 °C) og den relative fugtighed 40 %. Tilsvarende nationale standarder kan anvendes ved gennemførelsen af denne prøvning.2. Optiske fiberkabler og tilbehør beregnet til undervandsbrugNote: 5A001.c.2 lægger ikke eksportkontrol på standardkabler og -tilbehør til civil telekommunikation.NB 1: For så vidt angår undervandsforbindelseskabler og konnektorer til disse, jf. 8A002.a.3.NB 2: For så vidt angår fiberoptiske skroggennemføringer eller konnektorer, jf. 8A002.c.d. "Elektronisk drejelige fasede retningsantennesystemer", der opererer over 31,8 GHz;Note: 5A001.d lægger ikke eksportkontrol på "elektronisk drejelige fasede retningsantennesystemer" til landingssystemer med instrumenter, der overholder International Civil Aviation Organisation-(ICAO)standarder (mikrobølgelandingssystemer (MLS)).e. Radiopejleudstyr, som opererer ved frekvenser på mere end 30 MHz, og som har samtlige følgende samt specielt konstruerede komponenter dertil:1. "Øjeblikkelig båndbredde" på 10 MHz eller derover og2. I stand til at finde en pejlelinie (LOB) til ikke-samarbejdende radiosendere med en signalvarighed på mindre end 1msf. Jammingudstyr, der er specielt konstrueret eller modificeret til forsætligt og selektivt at interferere med, afvise, hæmme, ødelægge eller bortlede mobile telekommunikationstjenester, og som har en eller flere af følgende funktioner samt specielt konstruerede komponenter hertil:1. Simulering af funktionerne i udstyr til Radio Access Network (RAN) 2. Detektering og udnyttelse af specifikke karakteristika ved den anvendte protokol til mobil kommunikation (f.eks. GSM) eller3. Udnyttelse af specifikke karakteristika ved den anvendte protokol til mobil kommunikation (f.eks. GSM)NB: Med hensyn til GNSS-jammingudstyr, se kontrolbestemmelserne for produkter til militære formål.g. Passive kohærente stedbestemmelsessystemer eller -udstyr (PCL) specielt beregnet til detektion og sporing af objekter i bevægelse ved måling af reflektioner af radiofrekvensemissioner i atmosfæren fra ikke-radarsendereTeknisk note:Ikke-radarsendere kan omfatte kommercielle radio-, TV- eller mobiltelefonbasestationer.Note: 5A001 lægger ikke eksportkontrol på følgende:a. Radioastronomisk udstyr ellerb. Systemer eller udstyr, der kræver radiotransmission fra målet.h. Elektronisk udstyr, der er konstrueret eller modificeret til at forårsage tidlig aktivering eller hindre initiering af radiokontrollerede improviserede eksplosive anordninger (RCIED).NB: JF. LIGELEDES KONTROLBESTEMMELSERNE FOR PRODUKTER TIL MILITÆRE FORMÅL. |

5A002 | "Informationssikkerheds systemer", udstyr og komponenter hertil som følger:a. Systemer, udstyr, anvendelsesspecifikke "samlinger", moduler, eller integrerede kredsløb til "informationssikkerhed", som følger, og andre specielt konstruerede komponenter hertil:NB: For så vidt angår eksportkontrol på modtageudstyr til globale satellitnavigationssystemer, der indeholder eller anvender dekryptering (dvs. GPS eller GLONASS), jf. 7A005.1. Konstrueret eller modificeret til at bruge "kryptografi" ved hjælp af digitale teknikker under udførelse af en anden krypteringsfunktion end autentifikation eller digital signatur med en af følgende:Teknisk note:1. Funktionerne for autentifikation og digital signatur omfatter den dertil knyttede nøgleforvaltningsfunktion.2. Autentifikationen omfatter alle aspekter af adgangskontrol, når der ikke er foretaget nogen anden kryptering af filer eller tekst end den, der er direkte knyttet til beskyttelse af passwords, personidentifikationsnumre (PIN-koder) eller lignende data, der tjener til forebyggelse af uautoriseret adgang.3. "Kryptering" omfatter ikke "faste" datakomprimerings- eller kodningsteknikker.Note: 5A002.a.1. omfatter udstyr, der er konstrueret eller modificeret med henblik på brug af "kryptering" under anvendelse af analoge principper implementeret med digitale teknikker.a. En "symmetrisk algoritme" med en nøglelængde på mere end 56 bits ellerb. En "asymmetrisk algoritme", hvor algoritmens sikkerhed er baseret på et eller flere af følgende elementer:1. Heltalsregning ud over 512 bits (f. eks RSA)2. Beregning af særskilte logaritmer i en multiplikationsgruppe bestående af et finit felt større end 512 bits (f.eks. Diffie-Hellman over Z/pZ) eller3. Særskilte logaritmer i en anden gruppe end nævnt i 5A002.a.1.b.2. ud over 112 bits (f.eks. Diffie-Hellman over en elliptisk kurve)2. Konstrueret eller modificeret til at udføre kryptoanalytiske funktioner 3. Anvendes ikke4. Specielt konstrueret eller modificeret til at reducere kompromitterende udsendelse af informationsbærende signaler, ud over hvad der er nødvendigt med henblik på overholdelse af normer for sundhed, sikkerhed eller elektromagnetisk interferens5. Konstrueret eller modificeret til at bruge kryptografiske teknikker til at danne spredekoden til andre systemer med "spredt spektrum" end dem, der er specificeret i 5A002.a.6., herunder hoppekoden til "frekvenshop"systemer6. Konstrueret eller modificeret til at bruge kryptografiske teknikker til at danne kanaliseringskoder, krypteringskoder eller netværksidentifikationskoder til systemer, der anvender teknikker med ultrabredbåndsmodulation, med en eller flere af følgende:a. En båndbredde på mere end 500 MHz ellerb. En relativ båndbredde på 20 % eller derover7. Ikke-kryptografiske sikkerhedssystemer og -anordninger med informations- og kommunikationsteknologi (IKT), der er vurderet til et sikkerhedsniveau højere end klasse EAL-6 (evaluation assurance level) i de fælles kriterier (CC), eller tilsvarende8. Kommunikationskabelsystemer, der er konstrueret eller modificeret til at bruge mekaniske, elektriske eller elektroniske midler til opdagelse af hemmelig aflytning.9. Konstrueret eller modificeret til at anvende "kvantekryptografi".Teknisk note:"Kvantekryptografi" er også kendt som kvantenøgledistribution (QKD).Note: 5A002 lægger ikke eksportkontrol på følgende:a. "Personlige chipkort" med en eller flere af følgende:1. For hvilke krypteringsmulighederne er begrænset til brug i udstyr eller systemer, der ikke er omfattet af eksportkontrol iflg. litra b-f i denne note eller2. Til programmer til brug for den brede offentlighed, hvor der ikke er brugeradgang til krypteringsfaciliteten, og det er specielt konstrueret og begrænset til at muliggøre beskyttelse af de personoplysninger, der er lagret på detNB: Hvis et "personligt chipkort" har flere funktioner, vurderes hver enkelt funktions eksportkontrolstatus særskilt.b. Modtageudstyr til radioudsendelser, betalingsfjernsyn eller lignende udsendelser med et begrænset publikum af forbrugertypen, uden digital kryptering bortset fra kryptering, der udelukkende anvendes med henblik på at sende regnings- eller programrelaterede oplysninger tilbage til udbydernec. Udstyr, hvor der ikke er brugeradgang til krypteringsfaciliteten, og som er specielt konstrueret og begrænset til at muliggøre en eller flere af følgende handlinger:1. Afvikling af kopibeskyttet "software"2. Adgang til:a. Kopibeskyttet indhold lagret på readonlymedier ellerb. Oplysninger, der er lagret i krypteret form på medier (f.eks. i forbindelse med beskyttelse af intellektuel ejendomsret), når mediet udbydes til salg til offentligheden i identiske eksemplarer eller3. Kopieringskontrol med copyrightbeskyttede audio-/videodata eller4. Kryptering og/eller dekryptering til beskyttelse af biblioteker, konstruktionsattributter eller tilknyttede data til konstruktion af halvlederindretninger eller integrerede kredsløbd. Krypteringsudstyr, der er specielt konstrueret og begrænset til bank- eller 'pengetransaktioner'.Teknisk note:'Pengetransaktioner' i 5A002, note d, omfatter udstedelse og betaling af billetter eller kreditfunktionere. Bærbare (personlige) eller mobile radiotelefoner til civil brug (f.eks. til brug med kommercielle civile mobiltelefonisystemer), der ikke er i stand til at sende krypterede data direkte til en anden radiotelefon eller udstyr (bortset fra udstyr til Radio Access Network (RAN)), eller til at sende krypterede data gennem udstyr til RAN (f.eks. Radio Network Controller (RNC) eller Base Station Controller (BSC))f. Trådløst telefonudstyr, der ikke kan foretage end-to-end kryptering, hvor den maksimale effektive rækkevidde af en uforstærket trådløs operation (dvs. et enkelt hop uden relæ mellem terminal og basestation) er mindre end 400 m iflg. fabrikantens specifikationer ellerg. Bærbare eller mobile radiotelefoner eller lignende trådløse klientapparater til civil brug, som kun anvender offentliggjorte eller kommercielle kryptografiske standarder (med undtagelse af antipiratkopieringsfunktioner, som ikke behøver at være offentliggjort), og som også opfylder betingelserne i punkt b-d i kryptografinoten (note 3 i kategori 5 — del 2), som er blevet tilpasset til en specifik anvendelse i den civile industri med egenskaber, som ikke påvirker disse oprindeligt ikke-tilpassede apparaters kryptografiske funktionalitet.h. Udstyr, der er specielt konstrueret til servicering af bærbare eller mobile radiotelefoner eller lignende trådløse klientapparater, der opfylder alle betingelserne i kryptografinoten (note 3 i kategori 5 — del 2), og hvor serviceringsudstyret opfylder samtlige følgende betingelser:1. Serviceringsudstyrets kryptografiske funktionalitet kan ikke let ændres af udstyrets bruger2. Serviceringsudstyret er konstrueret med henblik på installation uden yderligere væsentlig støtte fra leverandøren og3. Serviceringsudstyret kan ikke ændre den servicerede anordnings kryptografiske funktionaliteti. Trådløst "personnet udstyr", som kun anvender offentliggjorte eller kommercielle kryptografiske standarder, og hvor krypteringsmuligheden er begrænset til en nominel aktionsradius på højst 30 m i henhold til producentens specifikationer. |

5B001 | Telekommunikationsprøvnings-, inspektions- og produktionsudstyr, komponenter og tilbehør som følger:a. Udstyr og særligt konstruerede komponenter og tilbehør hertil, konstrueret med særligt henblik på "udvikling", "produktion" eller "brug" af udstyr, funktioner eller karakteristika, der er specificeret i 5A001Note: 5B001.a lægger ikke eksportkontrol på udstyr til karakterisering af optiske fibre.b. Udstyr og særligt konstruerede komponenter eller tilbehør hertil, konstrueret med særligt henblik på "udvikling" af en eller flere af følgende former for telekommunikationstransmissions- eller koblingsudstyr:1. Udstyr, der anvender digitale teknikker, der er fremstillet til en "samlet digital overføringshastighed" på over 15 Gbit/sTeknisk note:I forbindelse med koblingsudstyr måles "samlet digital overføringshastighed" ved den port eller linje, der har den højeste hastighed.2. Udstyr, der anvender "laser", og som har en eller flere af følgende egenskaber:a. Transmissionsbølgelængde over 1 750 nmb. Udfører "optisk forstærkning" under anvendelse af praseodymdoped fluoridfiberforstærkere (PDFFA)c. Anvender kohærente optiske transmissionsteknikker eller kohærente optiske detekteringsteknikker (også kaldet optiske heterodyn- eller homodynteknikker) ellerd. Anvender analoge teknikker og har en båndbredde på over 2,5 GHzNote: 5B001.b.2.d lægger ikke eksportkontrol på udstyr, der er konstrueret med særlig henblik på "udvikling" af kommercielle TV-systemer.3. Udstyr, der anvender "optisk kobling"4. Radioudstyr, der anvender kvadraturamplitudemodulations-(QAM)teknikker over niveau 256 eller5. Udstyr, der anvender "fælleskanalsignalering" i ikke-associeret driftsform. |

5B002 | "Informationssikkerheds prøvnings-, inspektions- og produktionsudstyr" som følger:a. Udstyr, der er specielt konstrueret til "udvikling" eller "produktion" af udstyr, der er specificeret i 5A002 eller 5B002.b.b. Måleudstyr, der er specielt konstrueret til vurdering og godkendelse af "informationssikkerhed funktioner" af udstyr, der er specificeret i 5A002, eller "software", der er specificeret i 5D002.a. eller 5D002.c. |

5D001 | "Software" som følger:a. "Software", der er specielt udviklet eller modificeret til "udvikling", "produktion" eller "brug" af udstyr, funktioner eller karakteristika, der er specificeret i 5A001b. "Software", der er specielt udviklet eller modificeret til at understøtte "teknologi", der er specificeret i 5E001c. Specifik "software", der er specielt udviklet eller modificeret til at tilvejebringe egenskaber, funktioner eller karakteristika i udstyr, der er specificeret i 5A001 eller 5B001d. "Software", der er specielt udviklet eller modificeret til "udvikling" af en eller flere af følgende former for telekommunikationstransmissions- eller koblingsudstyr:1. Udstyr, der anvender digitale teknikker, der er fremstillet til en "samlet digital overføringshastighed" på over 15 Gbit/sTeknisk note:I forbindelse med koblingsudstyr måles "samlet digital overføringshastighed" ved den port eller linje, der har den højeste hastighed.2. Udstyr, der anvender "laser", og som har en eller flere af følgende egenskaber:a. Transmissionsbølgelængde over 1 750 nm ellerb. Anvender analoge teknikker og har en båndbredde på over 2,5 GHzNote: 5D001.d.2.b lægger ikke eksportkontrol på "software", der er konstrueret eller modificeret med særlig henblik på "udvikling" af kommercielle TV-systemer.3. Udstyr, der anvender "optisk kobling" eller4. Radioudstyr, der anvender kvadraturamplitudemodulations-(QAM)teknikker over niveau 256. |

5D002 | "Software" som følger:a. "Software", der er specielt udviklet eller modificeret til "udvikling", "produktion" eller "brug" af udstyr, der er specificeret i 5A002, eller "software", der er specificeret i 5D002.cb. "Software", der er specielt udviklet eller modificeret til at understøtte "teknologi", der er specificeret i 5E002c. Specifik "software" som følger:1. "Software" med de egenskaber, eller som udfører eller simulerer samme funktioner, som det udstyr, der er specificeret i 5A0022. "Software" til godkendelse af "software", der er specificeret i 5D002.c.1.Note: 5D002 lægger ikke eksportkontrol på "software" som følger:a. "Software", der er nødvendig for "brug" af udstyr, der er undtaget fra eksportkontrol i medfør af noten til 5A002b. "Software", der stiller en eller flere af de samme funktioner til rådighed som udstyr, der er undtaget fra eksportkontrol i medfør af noten til 5A002. |

5E001 | "Teknologi" som følger:a. "Teknologi", iflg. den generelle teknologinote, til "udvikling", "produktion" eller "brug" (eksklusive drift) af udstyr, funktioner eller karakteristika, der er specificeret i 5A001, eller "software", der er specificeret i 5D001.a.b. Specifik "teknologi" som følger:1. "Teknologi", der "kræves" til "udvikling" eller "produktion" af telekommunikationsudstyr, der er specielt konstrueret til brug i satellitter2. "Teknologi" til "udvikling" eller "brug" af "laser kommunikationsteknikker" med evne til automatisk indhentning og sporing af signaler og opretholdelse af kommunikation gennem exosfæren eller under vandoverfladen3. "Teknologi" til "udvikling" af digitalt modtageudstyr til mobiltelefonbasestationer, hvis modtagefaciliteter med flerbånds-, flerkanal-, multimode-, multikodningsalgoritme- eller flerprotokolfunktioner kan ændres ved hjælp af ændringer i "software"4. "Teknologi" til "udvikling" af teknikker med "spredt spektrum", herunder "frekvenshop teknikker"c. "Teknologi", iflg. den generelle teknologinote, til "udvikling" eller "produktion" af en eller flere af følgende:1. Udstyr, der anvender digitale teknikker, der er fremstillet til en "samlet digital overføringshastighed" på over 15 Gbit/sTeknisk note:I forbindelse med koblingsudstyr måles "samlet digital overføringshastighed" ved den port eller linje, der har den højeste hastighed.2. Udstyr, der anvender "laser", og som har en eller flere af følgende egenskaber:a. Transmissionsbølgelængde over 1 750 nmb. Udfører "optisk forstærkning" under anvendelse af praseodymdoped fluoridfiberforstærkere (PDFFA)c. Anvender kohærente optiske transmissionsteknikker eller kohærente optiske detekteringsteknikker (også kaldet optiske heterodyn- eller homodynteknikker)d. Anvender bølgelængdedelingsmultiplekseringsteknikker med optiske bærere med mindre end 100 GHz spatiering ellere. Anvender analoge teknikker og har en båndbredde på over 2,5 GHzNote: 5E001.c.2.e lægger ikke eksportkontrol på "teknologi" til "udvikling" eller "produktion" af kommercielle TV-systemer.NB: Med hensyn til "teknologi" til "udvikling" eller "produktion" af udstyr, der anvender laser, og som ikke er til telekommunikation, se 6E.3. Udstyr, der anvender "optisk kobling"4. Radioudstyr, der anvender en af følgende:a. Kvadraturamplitudemodulations(QAM)teknikker over niveau 256b. Fungerer ved input- eller outputfrekvenser på over 31,8 GHz ellerNote: 5E001.c.4.b lægger ikke eksportkontrol på "teknologi" til "udvikling" eller "produktion" af udstyr, der konstrueres eller modificeres til brug inden for et frekvensbånd, der er "allokeret af ITU" til radiokommunikationstjenester, men ikke til radiostedbestemmelse.c. Opererer i båndet mellem 1,5 og 87,5 MHz og omfatter adaptive teknikker, der giver mere end 15 dB undertrykkelse af et interferenssignal5. Udstyr, der anvender "fælleskanalsignalering" i ikke-associeret driftsform eller6. Mobilt udstyr med samtlige følgende egenskaber:a. Opererer ved en optisk bølgelængde på mindst 200 nm og højst 400 nm ogb. Opererer som et "lokalnet"d. "Teknologi" iflg. den generelle teknologinote, til "udvikling" eller "produktion" af effektforstærkere med "monolitisk integrerede mikrobølgekredsløb" (MMIC), der er specielt konstruerede til telekommunikation og har en eller flere af følgende egenskaber:1. Normeret til drift ved frekvenser på mere end 3,2 GHz til og med 6 GHz og en middeludgangseffekt på mere end 4 W (36 dBm) med en "relativ båndbredde" på mere end 15 %2. Normeret til drift ved frekvenser på mere end 6 GHz til og med 16 GHz og en middeludgangseffekt på mere end 1 W (30 dBm) med en "relativ båndbredde" på mere end 10 %3. Normeret til drift ved frekvenser på mere end 16 GHz til og med 31,8 GHz og en middeludgangseffekt på mere end 0,8 W (29 dBm) med en "relativ båndbredde" på mere end 10 %4. Normeret til drift ved frekvenser på mere end 31,8 GHz til og med 37,5 GHz5. Normeret til drift ved frekvenser på mere end 37,5 GHz til og med 43,5 GHz og en middeludgangseffekt på mere end 0,25 W (24 dBm) med en "relativ båndbredde" på mere end 10 % eller6. Normeret til drift ved frekvenser på mere end 43,5 GHze. "Teknologi" iflg. den generelle teknologinote, til "udvikling" eller "produktion" af elektronisk udstyr eller kredsløb, der er specielt konstrueret til telekommunikation og indeholder komponenter, der er fremstillet af "superledende" materialer, der er specielt beregnet til drift ved temperaturer under mindst en af de "superledende" bestanddeles "kritiske temperatur", og som har en eller flere af følgende egenskaber:1. Strømkobling til digitale kredsløb ved hjælp af "superledende" porte med et produkt af forsinkelse pr. port (i sekunder) og effekttab pr. port (i Watt) på mindre end 10–14J eller2. Frekvensvalg ved alle frekvenser ved hjælp af resonanskredse med Q-værdier på mere end 10 000. |

5E002 | "Teknologi", iflg. den generelle teknologinote, til "udvikling", "produktion" eller "brug" af udstyr, der er specificeret i 5A002, 5B002, eller "software", der er specificeret i 5D002.a. eller 5D002.c. |

DEL B

Artikel 6 finder an